hotchpotch/miracl-hf-unified huggingface dataset:
ভারতীয় গণিত
ভারতীয় গণিত তথা প্রাচীন ভারতে গণিত চর্চা সম্পর্কে বিশদভাবে কিছু জানা যায় না। তবে পৃথিবীর অন্যান্য অঞ্চলের তুলনায় গণিত চর্চায় ভারতবর্ষ যথেষ্ট অগ্রগামী ছিলো বলে ধারণা করা হয়। মিশর, ব্যাবিলন, মেসোপটেমিয়া, চীন প্রভৃতি দেশে প্রাচীনকাল থেকে গণিতের অনুশীলন থাকলেও প্রাচীন ভারতে এর চর্চার তথ্য পাওয়া যায়।
প্রাচীন সিন্ধু সভ্যতায় গণিতের হিসাব ছিলো ডেসিমাল পদ্ধতির। তারা স্কেল ব্যবহারেও দক্ষতা অর্জন করেছিলো।
পৃথিবীর প্রাচীনতম গ্রন্থ বেদে স্তুপ ও যজ্ঞবেদী নির্মাণে, যন্ত্র-প্রতিকাদির রচনায় গণিতশাস্ত্রের বহুল প্রয়োগ দেখা যায়।
খ্রীষ্টপূর্ব ৮০০ অব্দে হিন্দু ' শুল্ব সূত্রে ' ' পীথাগোরাসের উপপাদ্য' নামে যা প্রচলিত , তারও প্রয়োগ দেখা যায়।মহাভারতে গণিত ও সংখ্যা'র প্রচুর উল্লেখ পাওয়া যায়।' ললিত বিস্তার ' গ্রন্থে উল্লিখিত আছে , ভগবান বুদ্ধ পাটীগণিতে দক্ষ ছিলেন।জ্যোতির্বিদ্যার প্রখ্যাত গ্রন্থ ' সূর্যসিদ্ধান্ত' আনুমানিক ৪০০ খ্রীষ্টাব্দের রচনা। সমসাময়িক গ্রন্থ 'পৌলিশ-সিদ্ধান্ত' এ প্রাচীন ভারতে ত্রিকোণমিতির সারাংশ লিপিবদ্ধ হয়েছে দেখা যায়।
ব্রাহ্মী সংখ্যা ও ব্রাহ্মী লিপি, স্বাভাবিক সংখ্যার লিখন প্রণালীর প্রচলন, দশমিক সংখ্যার উদ্ভাবন ও শূণ্যের (০) প্রকাশনা ভারতীয় হিন্দু-গণিতজ্ঞদেরই আবিষ্কৃত।ভারতের আচার্যগণ বিরাট বিরাট সংখ্যার নামকরণ করেছেন, যেমন - প্রযুত, অর্বদ, নার্বুদ, সমুদ্র, মধ্য, অন্ত, পরার্ধ ইত্যাদি । ইহা অন্য কোনও দেশে নেই।
শির্‌ক (ইসলাম)
ইসলাম ধর্মে, "শির্ক" (বিকল্প প্রতিবর্ণীকরণ: "শিরক", "শির্ক") ( "širk") পৌত্তলিকতা বা বহুঈশ্বরবাদ চর্চা করার পাপকে বুঝায় অর্থাৎ শির্‌ক হল আল্লাহ ব্যতীত অন্য কাউকে উপাস্য হিসেবে সাব্যস্ত করা বা তার উপাসনা করা। শাব্দিকভাবে এর দ্বারা এক বা একাধিক কোন কিছুকে সৃষ্টিকর্তার অস্তিত্ব ও কর্তৃত্বের অংশীদার সাব্যস্ত করাকে বুঝায়। এটি তাওহীদের পরিপন্থী একটি বিষয়। ইসলামে শির্ক হল একটি অমার্জনীয় অপরাধ যদি না মৃত্যু নিকটবর্তী হবার পূর্বে আল্লাহর নিকট এই অপরাধের জন্যে ক্ষমা চেয়ে না নেয়া হয়। ইসলামের নির্ভরযোগ্য তথ্য অনুসারে, আল্লাহ তাআলার কাছে ক্ষমা না চাইলেও মৃত্যুর পর নিজের বিচার অনুসারে তার ইবাদতকারীদের যে কোন ভুল ক্ষমা করতে পারেন, কিন্তু শিরকের অপরাধী দুনিয়াতে ক্ষমা না চাইলে কখনোই ক্ষমা করবেন না।
আল্লাহ তা'আলা শির্কের বিপরীত তাওহীদের মূল বক্তব্য উপস্থাপন করেছেন এভাবে,
শিরক প্রধানত তিন প্রকার যথা:
(এক) আল্লাহর সত্তার সাথে শিরক করা। যেমন: আল্লাহর স্ত্রী, পুত্র, কন্যা আছে বলে বিশ্বাস করা। এই রকম শিরক খ্রিষ্টানরা করে থাকে।
(দুই) আল্লাহর গুণাবলিতে শিরক করা। যেমন: নবী, রাসূল ও আওলিয়াগণ গায়েব জানেন বলে মনে করা ,কারণ গায়েবের জ্ঞান শুধু আল্লাহ জানেন। সূফীগণ এই ধরনের শিরক করে থাকে।
(তিন)আল্লাহর ইবাদতে শিরক করা। যেমন: কবর কিংবা মাজারে সিজদা দেওয়া। কোন পীরকে সেজদা দেওয়া। উপাসনার নিয়তে কারো সামনে মাথা নত করাও শিরকের অন্তর্ভুক্ত।
মক্কার মুশরিকরা আল্লাহ্-র অস্তিত্ব ও প্রতিপালকত্বে বিশ্বাস করত। একইসাথে তারা বিভিন্ন মূর্তি, পাথর, গাছ, নক্ষত্র, ফেরেশতা, জ্বিন, মৃতব্যক্তি ইত্যাদি বস্তু ও জীবের ইবাদত বা উপাসনা করত। আল্লাহ্ ছাড়াও ঐসব দেবদেবীকে ভয়-ভীতি, আশা-আকাঙ্খার সাথে ডাকা, বিপদে তাদের কাছে সাহায্য, আশ্রয়, উদ্ধার প্রার্থনা করা এবং তাদের নামে যবাই ও মানত করা ইত্যাদি কর্মকাণ্ডের মাধ্যমে শির্ক করত। কুরআনে বলা হয়েছে, 
কুরআনে আরও বলা হয়েছে,
মক্কার মুশরিকরা দাবি করত যে, দেবদেবীকে ডাকলে বা উপাসনা করলে এরা আল্লাহ্-র নৈকট্য মিলিয়ে দেয়। কুরআনে বলা হয়েছে,
তারা আরও দাবি করত যে, দেবদেবীরা আল্লাহ্-র দরবারে আমাদের জন্য সুপারিশ করে আমাদের প্রয়োজন মিটিয়ে দিবেন। কুরআনে বলা হয়েছে,
কুরআনে এগুলোকে মিথ্যাচার এবং তাদের মনগড়া উদ্ভাবন বলা হয়েছে,
মহাভৈরব মন্দির
মহাভৈরব মন্দির (;) হল অসমের শোণিতপুর জেলার তেজপুরের উত্তরপ্রান্তে অবস্থিত একটি শিব মন্দির। এখানে হিন্দুদের আরধ্য দেবতা শিবকে প্রত্যহ পূজা করা হয়। কথিত আছে যে দ্বাপর যুগে বাণ রাজা এই মন্দির নির্মাণ করেছিলেন। মন্দিরের মাটির আয়তন ১৫৯ কঠা ও ৩ লেচা। মন্দিরের চারিদিকে বিছিন্ন হয়ে থাকে প্রাচীন শিলাখণ্ড দেখে অনুমান করতে পারা যায় যে প্রাচীনকালে এই মন্দিরকে কেন্দ্র করে অনেক ছোট ছোট মন্দির গড়ে উঠেছিল। কথিত আছে যে রাণ রাজার কন্যা ঊষা এখানে পূজা অর্চনা করিতেন।মন্দিরের ভিতরে একটি বৃহৎ শিবলিঙ্গ রয়েছে যার উচ্চতা প্রায় ৩.২ মিটার ও প্রস্থ প্রায় ২.৩ মিটার।
ইচ্ছে ঘুড়ি
ইচ্ছে ঘুড়ি বাংলাদেশের স্বাধীন সঙ্গীত দল শিরোনামহীনের দ্বিতীয় একক অ্যালবাম যা মে ১, ২০০৬ সালে জি-সিরিজের ব্যানারে প্রকাশিত হয়।
ইচ্ছে ঘুড়ি, ব্যান্ড সঙ্গীতদল শিরোনামহীনের ২য় অ্যালবাম যা বাংলাদেশি রেকর্ডস কোম্পানী "জি-সিরিজ" এর মাধ্যমে ২০০৬ সালের ১লা মে মুক্তি পায়।
মোট দশটি গানের এই অ্যাল্বামের পাঁচটি লিখেছেন জিয়াউর রহমান জিয়া, দুইটি ফারহান এবং বাকি তিনটি লিখেছেন তানযির তুহিন এবং "তুষার" ।
গানের তালিকা
অ্যান্টোনিও লিমা দস সান্তোস
অ্যান্টোনিও লিমা দস সান্তোস () যিনি "লিমা" নামে অধিক পরিচিত, (জন্মঃ জানুয়ারি ১৮, ১৯৪২) হলেন ব্রাজিলিয় ফুটবল খেলয়াড়। তিনি ব্রাজিল দলের হয়ে ৬টি ক্যাপ অর্জন করেছেন। ১৯৬৬ সালে তিনি ব্রাজিলের হয়ে ফিফা বিশ্বকাপে অংশগ্রহণ করেন। তিনি এফসি দলের ৭০০টি খেলায় অংশগ্রহণ করেন। তিনি জুভেন্টাস, সান্তোস, ফ্লুমিনিজ এবং পর্তুগুয়েসা সান্তিস্তা ক্লাবের হয়ে খেলেছেন।
পাকিস্তান ইন্টারন্যাশনাল এয়ারলাইন্স
পাকিস্তান ইন্টারন্যাশনাল এয়ারলাইন্স () সাধারনত পিআইএ বা পাকিস্তান ইন্টারন্যাশনাল নামে পরিচিত,পাকিস্তান সরকারের অধীন একটি রাষ্ট্রীয় মালিকানাধীন প্রতিষ্ঠান। পাকিস্তানের পতাকাবাহী এই এয়ালাইন্সটি প্রধানত জিন্নাহ আন্তর্জাতিক বিমানবন্দর, করাচী হতে কার্যক্রম পরিচালনা করে। এটি দেশের অভ্যন্তরে ২৩ টি গন্তব্য সহ এশিয়া, ইউরোপ এবং উত্তর আমেরিকার ২৭ টি দেশের ৩০ টি আন্তর্জাতিক গন্তব্যে সেবা প্রদান করে। এর প্রধান ঘাঁটি গুলো হলো করাচী, লাহোর এবং ইসলামাবাদ/রাওয়ালপিন্ডি। এছারাও পেশওয়ার, ফয়সালাবাদ, কোয়েটা, শিয়ালকোট এবং মুলতান দ্বিতীয়সারীর ঘাঁটি হিসেবে ব্যবহৃত হয়।
জোনাথন কার্টার
জোনাথন লিন্ডন কার্টার (জন্ম: ১৬ নভেম্বর, ১৯৮৭) বার্বাডোসের বেলেপ্লেইন এলাকায় জন্মগ্রহণকারী ওয়েস্ট ইন্ডিয়ান ক্রিকেটার। দলে তিনি মূলতঃ বামহাতি ব্যাটসম্যানের ভূমিকায় অবতীর্ণ হন। দলের প্রয়োজনে তিনি ডানহাতে মিডিয়াম পেস বোলিং করেন। জোনাথন কার্টার ঘরোয়া ক্রিকেটে বার্বাডোসের পক্ষে খেলে থাকেন। এছাড়াও লিমোকল ক্যারিবিয়ান প্রিমিয়ার লীগে (সিপিএল) অংশগ্রহণ করছেন।
স্বল্পকালীন সময়ে ওয়েস্ট ইন্ডিজ এ-দলের পক্ষে প্রতিনিধিত্ব করেছেন কার্টার। ২০০৭ সালে লিস্ট এ ক্রিকেটে বার্বাডোসের পক্ষে ওয়েস্ট ইন্ডিজ অনূর্ধ্ব-১৯ দলের বিরুদ্ধে প্রথমবারের মতো খেলেন। প্রথম-শ্রেণীর ক্রিকেটে তার ব্যাটিং গড় প্রায় ৩০। কিন্তু ২০১৩ সালের পূর্ব-পর্যন্ত কোন ধরনের ক্রিকেটেই সেঞ্চুরি করতে পারেননি। অবশেষে জামাইকার বিপক্ষে প্রথম-শ্রেণীর ক্রিকেটে সেঞ্চুরি করেন।
গ্যারি উইলসন (ক্রিকেটার)
গ্যারি ক্রেগ উইলসন (জন্ম: ৫ ফেব্রুয়ারি, ১৯৮৬) কাউন্টি ডাউনের ডানডনাল্ড এলাকায় জন্মগ্রহণকারী আইরিশ ক্রিকেটার। আয়ারল্যান্ড ক্রিকেট দলের অন্যতম সদস্য গ্যারি উইলসন মূলতঃ উইকেট-কিপারের দায়িত্ব পালন করেন। পাশাপাশি ডানহাতি ব্যাটসম্যান হিসেবে খেলেন। ইংল্যান্ডের ঘরোয়া কাউন্টি ক্রিকেটে সারে দলের প্রতিনিধিত্ব করছেন।
২০০৪ সালে আয়ারল্যান্ড অনূর্ধ্ব-১৯ ক্রিকেট দলে খেলছেন। ঐ বছরেই অনুষ্ঠিত অনূর্ধ্ব-১৯ ক্রিকেট বিশ্বকাপের মাধ্যমে আয়ারল্যান্ড ক্রিকেট দলে প্রতিনিধিত্ব করেন। দুই বছর পর ২০০৬ সালে পুণরায় ঐ প্রতিযোগিতায় অংশ নেন ও তার দল ত্রয়োদশ স্থান দখল করে। ২০০৫ সালে আইসিসি আন্তঃমহাদেশীয় কাপে খেলেন।
২০০৮ সাল থেকে ইংল্যান্ডের ঘরোয়া কাউন্টি ক্রিকেটে সারে দলের সদস্য তিনি। আগস্ট, ২০১০ সালে লিচেস্টারশায়ারের বিপক্ষে উইলসন তার প্রথম সেঞ্চুরি করেন। ছয় নম্বরে ব্যাটিংয়ে নেমে ২৩৫ বল মোকাবেলা করে ১২৫ রান সংগ্রহ করেন। ২০১১ সালের ক্রিকেট বিশ্বকাপ চলাকালীন তিনি সারে দলের পক্ষে ২০১২ সাল পর্যন্ত চুক্তি নবায়ণ করার আগ্রহ ব্যক্ত করেন। জুন, ২০১৪ সালে সারে কর্তৃপক্ষ তাকে অধিনায়ক মনোনীত করে। ওভালে তিনি অপরাজিত ১৬০ রান করে অধিনায়কত্বের দক্ষতা প্রদর্শন করেন। ২০ আগস্ট, ২০১৪ তারিখে উইলসন কাউন্টি ক্যাপ লাভ করেন।
২৩ জুন, ২০০৭ তারিখে স্টরমন্টে অনুষ্ঠিত একদিনের আন্তর্জাতিকে ভারতের বিপক্ষে অভিষেক ঘটে। ২০১১ সালের ক্রিকেট বিশ্বকাপে আয়ারল্যান্ডের ১৫-সদস্যদের তালিকায় স্থান পান।
ক্রিকেট আয়ারল্যান্ড কর্তৃপক্ষ ৫ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য উইলসন-সহ ১৫-সদস্যের চূড়ান্ত তালিকা প্রকাশ করে। ২৫ ফেব্রুয়ারি, ২০১৫ তারিখে আয়ারল্যান্ড দল গ্রুপ-পর্বে সংযুক্ত আরব আমিরাত দলের বিপক্ষে অংশগ্রহণ করে। খেলায় তিনি দলের পক্ষে সর্বোচ্চ ৮০ রান তোলাসহ ২টি ডিসমিসালে জড়িত ছিলেন। এরফলে তার দল ২ উইকেটের জয় পায়। খেলায় তিনি ম্যান অব দ্য ম্যাচের পুরস্কার লাভ করেন।
প্রোকল হারুম
প্রোকল হারুম () ১৯৬৭ সালে প্রতিষ্ঠিত একটি ইংলিশ রক ব্যান্ড। তারা প্রগ্রেসিভ রক, এবং সিম্ফোনিক রক এর আধুনিকায়নে ভুমিকা পালন করেছে। তাদের সবচেয়ে আলোচিত কাজ হল ১৯৬৭ সালে বের হওয়া হিট সিংগল "এ হোয়াইট শেইড অফ পেইল", যা কিনা পপুলার মিউজিকের ক্লাসিক বলে গণ্য করা হয় এবং এটি ১০ লক্ষ কপি বিক্রি হওয়া হিট গানের মধ্যে অন্যতম। এদের বারোখ এবং ক্ল্যাসিকাল এর প্রভাব থাকা সত্ত্বেও, প্রোকল হারুম ব্লুজ, আর এন্ড বি এবং সোল এ পদচারণা করেছিল।
অক্টোবর ২০১২-তে, ব্যান্ডটি রক এন্ড রোল হল অফ ফেইম এর জন্য নির্বাচিত হয়েছিল।
আদি ব্রাহ্মসমাজ
'ভারতীয় নবজাগরণের অগ্রদূত' রাজা রামমোহন রায় ১৮২৯ সালে একেশ্বরবাদ প্রচারের উদ্দেশ্যে 'ব্রাহ্মসমাজ' প্রতিষ্ঠা করেন। বেদান্ত ছিল তাঁর ধর্ম সাধনার মূল ভিত্তি। ১৮৩৪ সালে তাঁর মৃত্যুর পর দেবেন্দ্রনাথ ঠাকুর ব্রাহ্মসমাজের নেতৃত্ব গ্রহণ করেন।এই দেবেন্দ্রনাথ ঠাকুর এর ব্রাহ্মসমাজই পরবর্তীকালে 'আদি ব্রাহ্মসমাজ ' নামে পরিচিত হয়।
১৮৫৮ সালে তরুণ কেশবচন্দ্র সেন ব্রাহ্মসমাজে যোগ দিলে এই একেশ্বরবাদী আন্দোলন বৃহত্তর আকার লাভ করে। কিন্তু দেবেন্দ্রনাথের সামাজিক রক্ষণশীলতার প্রশ্নে একমত না হলে নিজে ' ভারতবর্ষীয় ব্রাহ্মসমাজ' (১৮৬৬) গঠন করেন এবং তখন থেকে দেবেন্দ্রনাথের নেতৃত্বাধীন ব্রাহ্মসমাজ 'আদি ব্রাহ্মসমাজ' নামে পরিচিতি লাভ করে।
একেশ্বরবাদী হলেও দেবেন্দ্রনাথ মনে করতেন যে, ব্রাহ্মধর্ম হিন্দু ধর্মই , বরং হিন্দু ধর্মের বিশুদ্ধতম রূপ । তিনি মূর্তিপূজা ব্যতীত হিন্দু ধর্মের জাতিভেদ বা অপর কিছুর বিরুদ্ধে প্রতিবাদে রাজি ছিলেন না। রামমোহন রায়ের আদর্শেই তিনি ও তার অনুগামীরা ধর্মীয় সংস্কারে ব্রতী হন।
সারদা কেলেঙ্কারি
সারদাকাণ্ড​ বা সারদা গ্রুপের আর্থিক কেলেঙ্কারি একটি বড়ো আর্থিক কেলেঙ্কারি এবং সারদা গ্রুপের দ্বারা পরিচালিত একটি পনজী প্রকল্পের​ পতনের​ দ্বারা সৃষ্ট রাজনৈতিক কেলেঙ্কারি ছিল।
এপ্রিল ২০১৩ সালে ধসে যাওয়ার​ আগে গ্রুপটি ১.৭ মিলিয়ন-এর চেয়েও বেশি আমানতকারীদের থেকে প্রায় ২০০ থেকে ৩০০ বিলিয়ন (বা ৪-৬ বিলিয়ন মার্কিন ডলার) সংগ্রহ করেছিলো।
সারদাকাণ্ডের তদন্তটি পশ্চিমবঙ্গের রাজনৈতিক মহলে বিশাল প্রভাব ফেলে। সারদাকাণ্ডে শাসক দল, তৃণমূল কংগ্রেসেরই কিছু দলনেতারা জড়িয়ে থাকার কারণে সন্দেহের সুই, তৃণমূল কংগ্রেসের দিকেই যায় যার ফলে রাজ্যে তৃণমূল কংগ্রেসের পক্ষে একটি কঠিন পরিস্থিতি তৈরি হয়ে ওঠে যার জন্য মুখ্যমন্ত্রী মমতা বন্দ্যোপাধ্যায়, কেন্দ্রে শাসক দল, ভারতীয় জনতা পার্টি কে দায়ী করেন এবং তাদেরকে রাজনৈতিক গৃহবিবাদের জন্য দোষারোপ করেন। ভারতীয় জনতা পার্টিও, তৃণমূল কংগ্রেসের বিরুদ্ধে দলের "প্রতারকদের" আড়াল করার পাল্টা অভিযোগ আরোপ করে।তদন্তের সময়, তৃণমূল কংগ্রেসের বেশ কিছু নির্বাচিত সাংসদ, বিধায়ক ও দলের উচ্চ পদের কয়েক ঘনিষ্ঠ নেতাদের সিবিআই তলবেরও মুখোমুখি হতে হয়।
একক-বিদায় প্রতিযোগিতা
একক-বিদায় প্রতিযোগিতায় একজন প্রতিযোগীকে পরাজয়বরণ করা মাত্র নির্দিষ্ট প্রতিযোগিতা থেকে বিদায় নিতে হয়। এ পদ্ধতিতে পরাজিত দল বা ব্যক্তি চ্যাম্পিয়নশীপ বা প্রথম পুরস্কার প্রাপ্তি থেকে বঞ্চিত হয় ও প্রতিযোগিতা থেকে ছিটকে পড়ে। এ ধরনের বিদায়ী প্রতিযোগিতাকে অলিম্পিক পদ্ধতি প্রতিযোগিতা, নক-আউট কিংবা আকস্মিক বিদায় প্রতিযোগিতা নামে আখ্যায়িত করা হয়ে থাকে।
অনেক সময় পরাজিত দলও পুণরায় খেলার সুযোগ পায়। কিছু প্রতিযোগিতায় পরাজিত দলসমূহকে স্বান্তনাসূচক অথবা স্থান নির্ধারণী খেলায় অংশ নিতে হয় যাতে তুলনামূলকভাবে ভাল অবস্থান গ্রহণ করতে পারে। উদাহরণস্বরূপ: সেমি-ফাইনালে পরাজিত দলসমূহ তৃতীয় স্থান নির্ধারণের লক্ষ্যে অংশ নিয়ে থাকে। কিছু প্রতিযোগিতায় প্রকৃতই একক-বিদায় প্রতিযোগিতা পদ্ধতির আয়োজন করে থাকে। অন্যান্য ক্ষেত্রে অনেকগুলো ধাঁপ অবলম্বন করে। সেখানে স্থান নির্ধারণের মাধ্যমে অবস্থান নির্ধারণ করা হয়।
ইংরেজ জাতিগোষ্ঠী কর্তৃক পরিচালিত প্রতিযোগিতায় যদি আট প্রতিযোগী বাকী থাকে তা কোয়ার্টার-ফাইনাল রাউন্ড নামে সচরাচর পরিচিতি ঘটানো হয়। এর পরবর্তী ধাঁপ হিসেবে সেমি-ফাইনাল পর্ব অনুষ্ঠিত হয় যা চার-দলের অংশগ্রহণে অনুষ্ঠিত হয়। এ পর্বে বিজয়ী দুই দল ফাইনাল বা চ্যাম্পিয়নশীপ রাউন্ডে অংশ নেয়। কোয়ার্টার-ফাইনালের পূর্বেকার রাউন্ড ১৬-দলীয় রাউন্ড, লাস্ট সিক্সটিন নামে পরিচয় পায়। কিন্তু দক্ষিণ এশিয়ার দেশসমূহে তা প্রাক-কোয়ার্টার-ফাইনাল নামে পরিচিত।
শুরুর দিকের রাউন্ডগুলো সাধারণতঃ নম্বরসূচক হিসেবে সামনের দিকে অগ্রসর হতে থাকে। কিছু প্রতিযোগী যদি বাই লাভ করেন তা সাধারণতঃ প্রথম রাউন্ড এবং শুরুর দিকের খেলাগুলো প্রাথমিক রাউন্ড নামে পরিচয় পায়।
২০০৮ সালের ফ্রেঞ্চ ওপেনের মহিলা এককে নক-আউট প্রতিযোগিতার শেষ তিন রাউন্ডের বিবরণ দেয়া হলো:-
খেলাগুলো যখন স্থান কিংবা পুরস্কারের চেয়ে নিম্নমানের হয় তখন তা তৃতীয় স্থান নির্ধারণী পর্যায়ে উপনীত হয়। চূড়ান্ত খেলার মাধ্যমে প্রথম ও দ্বিতীয় স্থান নির্ধারণ করা হয়। তৃতীয় স্থান নির্ধারণী খেলায় বিজয়ী দল তৃতীয় ও পরাজিত দল চতুর্থ স্থান পায়। অলিম্পিক ক্রীড়ায় একক-বিদায় প্রতিযোগিতার ভিত্তিতে অনুষ্ঠিত হলেও সেমি-ফাইনালে পরাজিত দলকে ব্রোঞ্জপদক প্রাপ্তির লক্ষ্যে পুণরায় খেলার প্রয়োজন পড়ে না। ফিফা বিশ্বকাপে তৃতীয় স্থান নির্ধারণের লক্ষ্যে দীর্ঘদিন ধরে খেলা আয়োজন করছে। কিন্তু ১৯৮০ সালের উয়েফা ইউরো প্রতিযোগিতা থেকে তৃতীয় স্থান নির্ধারণী খেলা আয়োজন করছে না।
বেনজির ভুট্টো আন্তর্জাতিক বিমানবন্দর
বেনজির ভুট্টো আন্তর্জাতিক বিমানবন্দর (), পাকিস্তানের তৃতীয় বৃহত্তম বিমানবন্দর, যা রাজধানী ইসলামাবাদ এবং রাওয়ালপিন্ডি শহরকে সেবা প্রদান করে। পূর্বে এটি ইসলামাবাদ আন্তর্জাতিক বিমানবন্দর নামে পরিচিত ছিলো, ২০০৮ সালের ২১ জুন তৎকালীন পাকিস্তানের প্রধানমন্ত্রী ইউসুফ রাজা গিলানী এই নাম পরিবর্তন করে প্রয়াত পাকিস্তানী নেত্রী বেনজির ভুট্টোর নামে নতুন নামকরণ করেন। ।
বিমানবন্দরটি মূলত ইসলামাবাদের বাইরে রাওয়ালপিন্ডির চকলালা নামক জায়গায় অবস্থিত। এটি পাকিস্তানের রাজধানীর প্রধান বিমানবদর হওয়ায় বিদেশী কর্মকর্তা এবং নাগরিকরা প্রায়শই এই বিমানবন্দর ব্যবহার করে থাকেন। পরিবহন এবং যোগাযোগের পাশাপাশি এই বিমানবন্দরটি পাকিস্তান বিমানবাহিনী তাদের ঘাঁটি হিসেবে ব্যবহার করে।
২০০৮-২০০৯ অর্থবছরে ৩,১৩৬,৬৬৪ জন যাত্রী এই বিমানবন্দর ব্যবহার করেন এবং ৩৪,০২৫ বার বিমান চলাচল নিবন্ধ করা হয়। এই বিমানবন্দর পাকিস্তানের পতাকাবাহী পাকিস্তান ইন্টারন্যাশনাল এয়ারলাইন্সের একটি হাব হিসেবে ব্যবহৃত হয়। এছাড়াও শাহীন এয়ার ইন্টারন্যাশনাল এটিকে হাব হিসেবে ব্যবহার করে।
বক্স অফিস
বক্স অফিস বা টিকেট ঘর বলতে মূলত একটি স্থানকে নির্দেশ করে যেখানে দর্শক বা জনসাধারণের কাছে কোন আয়োজন বা প্রদর্শনীর প্রবেশাধিকারের অনুমতিপত্র বা টিকেট বিক্রি করা হয়ে থাকে। সাধারণত থিয়েটার মালিকপক্ষ অথবা লগ্নিকারীরা প্রাচীরের অভ্যন্তরে অবস্থান করে একটি সরু ফটক বা গর্তের মাধ্যমে টিকেটসংক্রান্ত লেনদেন সম্পন্ন করে থাকে।
প্রচলিত অর্থে, চলচ্চিত্রের প্রেক্ষাপটে বক্স অফিস কথাটি মূলত কোন থিয়েটার অথবা চলচ্চিত্রের ব্যবসায়ের পরিমাণকে নির্দেশ করে থাকে, যেখানে কোন প্রযোজনা যে পরিমাণ অর্থ আয় করতে সক্ষম হয় তার উপর ভিত্তি করে সংশ্লিষ্ট চলচ্চিত্রটি "বক্স অফিস হিট" এবং "বক্স অফিস ফ্লপ" বাক্যাংশের মাধ্যমে ব্যবসায়িকভাবে সফল অথবা বিফল কিনা তা নির্ণয় করা যায়।
চলচ্চিত্র শিল্পে বক্স অফিস এর মাধ্যমে একটি চলচ্চিত্র কি পরিমাণ ব্যবসা করেছে তার পরিমাপ করা হয় মোট টিকিট বিক্রির পরিমাণ অথবা টিকিট বিক্রির মাধ্যমে প্রাপ্ত সমুদয় অর্থের ভিত্তিতে। বক্স অফিস ব্যবসার পরিমাণ নির্ণয় অত্যন্ত গুরুত্বপূর্ণ কেননা এর সাহায্যে চলচ্চিত্রটির প্রতি দর্শকদের আগ্রহ সৃষ্টি হয়। তবে চলচ্চিত্র শিল্পে বক্স অফিসের আলোচনার আড়ালে চলচ্চিত্রটির নান্দনিকতার আলোচনা হারিয়ে যায় বলে মনে করে অনেকে। সারা বিশ্বে "বক্স অফিস", "বক্স অফিস ইন্ডিয়া", "শোবিজডাটা", বক্স অফিস মোজো এর মত ওয়েবসাইটসমূহ বিশ্বব্যাপী চলচ্চিত্র বক্স অফিস রাজস্বের হিসাব প্রকাশ করে থাকে।বক্স অফিস শব্দটি প্রথম ব্যবহৃত হয় ১৭৮৬ সালে সম্ভবত এর দ্বারা থিয়েটারে বক্স বিক্রির পরিমাণ (ব্যক্তিগত আসন এলাকা) বুঝানো হত। ১৯০৪ সালে প্রথম "মোট বিক্রয়" ধারণা শব্দটির সাথে যুক্ত হয়।
আর্নোড ভ্যান দুর্ন
আর্নোড ভ্যান দুর্ন () একজন প্রাক্তন রাজনিতিবিদ যিনি গিয়ার্ট ওয়াইল্ডার্সের ইসলামবিরোধী রাজনৈতিক দল "ডাচ ফ্রিডম পার্টি (পিভিভি)"র সক্রিয় সদস্য ছিলেন| ওয়াইল্ডার্সের ইসলাম বিরোধী তথ্যচিত্র "ফিতনা"র পরিবেশনা ও বিপণনে তিনি সহায়তা করেছিলেন| চলচ্চিত্রটির প্রতিক্রিয়ায় বিভিন্ন স্থানে মুসলিমদের চলমান প্রতিবাদ দেখে তিনি ইসলাম ধর্মের প্রতি আগ্রহী হয়ে ওঠেন এবং ২০১৩ সালে তিনি তাঁর ইসলাম ধর্ম গ্রহণের কথা গণমাধ্যমে প্রকাশ করেন| একই বছর তিনি হজ্জ পালন করেন| পরবর্তী বছর ২০১৪ তে তাঁর অণুপ্রেরণায় তাঁর বড় ছেলে ইসলাম গ্রহণ করেন|
চামদোর যুদ্ধ
চামদোর যুদ্ধ () বা চীনের তিব্বত আক্রমণ যা তিব্বতের মুক্তি নামে চীনে আনুষ্ঠানিক ভাবে প্রচলিত, কার্যতঃ স্বাধীন তিব্বতের বিরুদ্ধে গণচীন দ্বারা পরিচালিত একটি সামরিক অভিযান।
১৯৫০ খ্রিষ্টাব্দের ৭ই মার্চ তিব্বত সরকারের একটি প্রতিনিধিদল ভারতের কালিম্পং শহরে সদ্যপ্রতিষ্ঠিত গণচীন সরকারের প্রতিনিধিদলের সাথে তিব্বতের সার্বভৌমত্বের ব্যাপারে আলোচনার জন্য উপস্থিত হন। কিন্তু সভাস্থল নিয়ে তিব্বতী, ভারতীয়, ব্রিটিশ ও চীনা প্রতিনিধিদলের মধ্যে বিরোধ শুরু হওয়ায় সভা শুরু হতে বিলম্ব হয়। তিব্বতীরা সিঙ্গাপুর বা হংকং, ব্রিটিশরা নতুন দিল্লি এবং চীনারা বেইজিং শহরকে সভার সম্ভাব্য আলোচনা স্থল হিসেবে মনোনয়ন করেন। তিব্বতীরা বেইজিং শহরে আলোচনা করতে রাজী ছিলেন না, অন্যদিকে ব্রিটিশ ও ভারতীয়রা কোন ধরণের আলোচনার পক্ষপাতী ছিলেন না। যাই হোক, ১৯৫০ খ্রিস্টাব্দের ১৬ই সেপ্টেম্বর নতুন দিল্লি শহরে তিব্বতী প্রতিনিধিদল চীনের বিদেশদূত জেনারেল ইয়ুয়ান ঝোংজিয়ানের সঙ্গে সাক্ষাত করেন। ইয়ুয়ান তাঁদের নিকট তিব্বতকে চীনের অংশ হিসেবে এবং তিব্বতের প্রতিরক্ষা, ব্যবসা ও বৈদেশিক সম্পর্ক চীনের দায়িত্ব হিসেবে গণ্য করার প্রস্তাব পেশ করেন। তিব্বর সরকার এই প্রস্তাব মেনে নিলে তিব্বতের শান্তিপূর্ণ মুক্তিপ্রদান এবং না মানলে যুদ্ধের হুমকি দেওয়া হয়। তিব্বতীরা এর বিপরীতে চীনকে ঐতিহাসিকভাবে তাঁদের পৃষ্ঠপোষক হিসেবেই মনে করতেন। তিব্বতী প্রতিনিধিদলের প্রধান ত্সি-দ্পোন-দ্বাং-ফ্যুগ-ব্দে-ল্দান-ঝ্বা-স্গাব-পা () চীন ও তিব্বতের মধ্যে পারস্পরিক সহযোগিতার কথা বলেন।
বহিঃশত্রুর দ্বারা আক্রমণের কোন সম্ভাবনা না থাকায় চীনা সৈন্যদের তিব্বতে অবস্থান করার বিপক্ষে তিব্বতীরা সওয়াল করেন। ভারত বা নেপাল দ্বারা আক্রান্ত হলে তিব্বতীরা চীনাদের নিকট সামরিক সাহায্যের অনুরোধ করবেন বলেও জানান। কিন্তু ৭ই অক্টোবর, চীনা সেনাবাহিনী পাঁচটি স্থান দিয়ে পূর্ব তিব্বতের সীমান্ত অতিক্রম করে। চামদো অঞ্চলে স্থিত তিব্বতী সেনাবাহিনীকে পরাজিত করে তিব্বত সরকারকে তিব্বতের ওপর চীনের সার্বভৌমত্ব স্বীকার করে চুক্তি স্বাক্ষরের জন্য বেইজিং শহরে প্রেরণ করার জন্য বাধ্য করা এই অভিযানের উদ্দেশ্য ছিল।
খাম্স অঞ্চলের নেতা স্পোম-ম্দা'-ত্শাং-রাব-দ্গা' () এই অঞ্চলের স্বাধীনতার স্বীকৃতির পরিবর্তে খাম্স-পা যোদ্ধার ব্যবস্থা করার প্রস্তাব দিলে চামদোর শাসক ঙ্গা-ফোদ-ঙ্গাগ-দ্বাং-'জিগ্স-'মেদকে () তা নাকচ করে দেন। বেশ কয়েক মাসের ব্যর্থ আলোচনা ও তিব্বতীদের বৈদেশিক সমর্থনলাভের ব্যর্থ প্রচেষ্টার পর চীনের সামরিক বাহিনী ১৯৫০ খ্রিস্টাব্দের অক্টোবর মাসের ৬ ও ৭ তারিখ জিনশা নদী অতিক্রম করে। চীনা বাহিনীর দুইটি দল খুব শীঘ্রই তিব্বতী সেনাবাহিনীকে চারিদিক দিয়ে ঘিরে ১৯শে অক্টোবরের মধ্যে চামদো অধিকার করে নেয়। এই লড়াইয়ে ১১৪ জন চীনা ও ১৮০ জন তিব্বতী সৈন্য নিহত বা আহত হন। এই অভিযানে চীনা সেনাপতি ঝাং গুয়োহুয়ার মতে, ৫৭০০ জন তিব্বতী নিহত হন এবং ৩০০০ জন শান্তিপূর্ণ ভাবে আত্মসমর্পণ করেন। খাম্স অঞ্চলের তিব্বতীরা চীনা বাহিনীর চামদো আক্রমণের বিরুদ্ধে কোন ধরণের প্রতিরোধ না গড়ে তোলায় চীনের সামরিক বাহিনী প্রায় বিনা প্রতিরোধে খাম্স অঞ্চল অধিকার করে নেয়। চামদো অধিকৃত হলে স্পোম-ম্দা'-ত্শাং-রাব-দ্গা' তিব্বত ও চীনের মধ্যে মধ্যস্থতার ভূমিকা নেন। চীনা বাহিনী ঙ্গা-ফোদ-ঙ্গাগ-দ্বাং-'জিগ্স-'মেদকে মধ্যস্থতার জন্য লাসা প্রেরণ করে।
প্রার্থনা (উপাসনা)
উপাসনা বা প্রার্থনা () হল ঈশ্বর বা অন্য কোন প্রাকৃত বা অতিপ্রাকৃত সত্ত্বার নিকট কোন কিছু চাওয়া বা আকুতি করা বা তার সঙ্গে যোগাযোগ করার প্রচেষ্টা| প্রত্যক্ষভাবে এর সফলতার সত্যতা ও প্রমাণ দেখা না গেলেও পালনকারীরা একে কার্যকর বলে মনে করে থাকেন| প্রার্থনা নীরবে, সরবে, গান গেয়ে, নানাবিধ অঙ্গভঙ্গিমায় সম্মান ও বদান্যতা প্রকাশ করা সহ বিভিন্নভাবে করা হয়|
অ্যালেক্স কুস্যাক
অ্যালেক্স রিচার্ড কুস্যাক (; জন্ম: ২৯ অক্টোবর, ১৯৮০) অস্ট্রেলীয় বংশোদ্ভূত আইরিশ ক্রিকেটার। মাঝারী সারির ডানহাতি ব্যাটসম্যান হিসেবে আয়ারল্যান্ড ক্রিকেট দলে খেলছেন। এছাড়াও, অ্যালেক্স কুস্যাক ডানহাতে মিডিয়াম-ফাস্ট বোলিংয়ে পারদর্শী। ঘরোয়া ক্রিকেটে ক্লোনটার্ফ ক্লাবে খেলে থাকেন।
২০০৭ সালে আন্তর্জাতিক ক্রিকেটে অভিষেক ঘটে তার। ২০০৯ সালে পেশাদারী ক্রিকেট খেলার জন্য দুইজন খেলোয়াড়ের একজন হিসেবে আইরিশ ক্রিকেট ইউনিয়নের সাথে চুক্তিতে আবদ্ধ হন। এরপূর্বে কাঠের ব্যবসার সাথে সম্পৃক্ত ছিলেন। একবছর পর আইরিশ ক্রিকেট ইউনিয়নের সাথে আরও চারজন চুক্তিবদ্ধ হলে তিনিও তাতে অন্তর্ভুক্ত হন।
২৯ অক্টোবর, ১৯৮০ তারিখে অস্ট্রেলিয়ার ব্রিসবেনে জন্মগ্রহণ করেন। আট বছর বয়সে ক্রিকেট খেলতে শুরু করেন তিনি। স্বভাবজাত খেলোয়াড় কুস্যাক গ্রেড ক্রিকেটে অংশ নেন ও নিয়মিতভাবে ব্যাটিং অর্ডার পরিবর্তন করে খেলেন। বোলিংয়ের ক্ষেত্রেও একইভাবে পরীক্ষা-নিরীক্ষা চালান। ২২ বছর বয়সে ২০০৩ সালে ক্লাব ক্রিকেট খেলার জন্য আয়ারল্যান্ডে চলে যান। আইরিশ পাসপোর্ট লাভের পর আয়ারল্যান্ড দলে খেলার সুযোগ পান। ডিসেম্বর, ২০০৮ সালে বিয়ে করেন তিনি।
ক্যাপবিহীন অবস্থায় জুন, ২০০৭ সালে ভারত ও দক্ষিণ আফ্রিকার বিপক্ষে অংশ নেয়ার জন্য আয়ারল্যান্ড দলে স্থান পান। ভারতের বিপক্ষে খেলার সুযোগ না পেলেও ২৪ জুন, ২০০৭ তারিখে দক্ষিণ আফ্রিকার বিপক্ষে গ্যারি উইলসনের পরিবর্তে অংশগ্রহণ করেন। এভাবেই তার একদিনের আন্তর্জাতিকে অভিষেক ঘটে। ট্রেন্ট জনস্টন সপ্তম বোলার হিসেবে কুস্যাককে বোলিং করান। আয়ারল্যান্ডের চার উইকেটের মধ্যে তিনটিই তিনি লাভ করেন। মরনে ফন উইককে আউট করে প্রথম উইকেট পান। এরপর জ্যাক ক্যালিস ও হার্শেল গিবসের উইকেট পান। ৩১ ওভারে ১৭৪ রানের লক্ষ্যমাত্রা অতিক্রম করতে গিয়ে অপরাজিত ৩৬ রান করে কুস্যাক দলের সর্বোচ্চ সংগ্রহকারী হন। কিন্তু ৪২ রানের ব্যবধানে তার দলের ইনিংস থেমে যায়।
১০ জুন, ২০০৭ তারিখে মিডলসেক্সের বিপক্ষে একদিনের ক্রিকেটে অভিষেক ঘটে তার। ব্যয়বহুল ওভার করলেও ছয় নম্বরে ব্যাটিংয়ে নেমে ২৯ রান করেন। ঐ খেলায় আয়ারল্যান্ড দল ১৭৫ রান করলেও ছয় উইকেটে পরাজিত হয় তার দল। দলনায়ক ট্রেন্ট জনস্টন প্রথম খেলায় তার অসহিষ্ণু মনোভাবের কথা তুলে ধরেন। তারপরও আন্তর্জাতিক ক্রিকেট অঙ্গনে কুস্যাকের অভিষেক স্বার্থক হয় ও ম্যান অব দ্য ম্যাচের পুরস্কার পান।
মোহাম্মদ তৌকির
মোহাম্মদ তৌকির খান (জন্ম: ১৪ জানুয়ারি, ১৯৭২) সংযুক্ত আরব আমিরাতে জন্মগ্রহণকারী আমিরাতি ক্রিকেটার। সংযুক্ত আরব আমিরাত জাতীয় ক্রিকেট দলের অধিনায়কের দায়িত্ব পালন করছেন তিনি। মূলতঃ তিনি অফ-স্পিন বোলিং করেন। পাশাপাশি নিচের সারির ব্যাটসম্যান হিসেবেও ভূমিকা রাখছেন।
১৯৯৬ সালে এসিসি ট্রফির চূড়ান্ত খেলায় তিনি সর্বপ্রথম অংশগ্রহণ করেন। ১১ নম্বরে ব্যাটিং করলেও তিনি বোলিংয়ে অংশ নেননি। সর্বশেষ তিনটি আইসিসি ট্রফি ও সর্বশেষ ছয়টি এসিসি ট্রফি প্রতিযোগিতার প্রত্যেকটিতেই তার উপস্থিতি রয়েছে। তন্মধ্যে জাপানের বিপক্ষে ১০ ওভার বোলিং করে ১০ রানে ৬ উইকেট সংগ্রহ তার সেরা বোলিং পরিসংখ্যান। ২০০৪ সালে হংকং ইন্টারন্যাশনাল ক্রিকেট সিক্সেস প্রতিযোগিতায় খেলেন।
২০০৪ সালের এশিয়া কাপে ভারত ও শ্রীলঙ্কার বিপক্ষে অনুষ্ঠিত একদিনের আন্তর্জাতিকে অংশগ্রহণ করেন। উভয় খেলাতেই তার দল হেরে যায়। তন্মধ্যে ভারতের বিপক্ষে ৫৫ রান করেছিলেন।
আমিরাত ক্রিকেট বোর্ড কর্তৃপক্ষ কর্তৃক ১০ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য তৌকিরকে অধিনায়কের দায়িত্ব প্রদানপূর্বক ১৫-সদস্যের চূড়ান্ত তালিকা প্রকাশ করে। তার নেতৃত্বে সংযুক্ত আরব আমিরাত দল জিম্বাবুয়ের বিপক্ষে গ্রুপ-পর্বের খেলায় একদিনের আন্তর্জাতিকে তাদের সর্বোচ্চ ইনিংস (২৮৫/৭) গড়ে।
ভোর (দ্ব্যর্থতা নিরসন)
ভোর বলতে বোঝানো হতে পারে -
ভোর
ভোর বলতে বোঝায় দিনের একটি অংশবিশেষ যখন সূর্য উঠতে শুরু করে। ভোর বেলায় সূর্যের উদয়ের সময়ে পরিবেশে মৃদু সূর্যালোক ছড়িয়ে পড়ে। তবে এসময় সূর্য দিগন্তের নিচে অবস্থান করে। ভোড় এবং সূর্যোদয় এক ব্যাপার নয়। সূর্যোদয় হল যখন সূর্যের একাংশ দিগন্তের উপরে চলে আসে এবং তা ধীরে ধীরে পরিস্কার হয়ে ওঠে। ভোরবেলা সূর্য দেখা না গেলেও সূর্যের অবস্থান কোনদিকে – তা বোঝা যায়।
বিভিন্ন অক্ষাংশে ভোরবেলার দৃশ্য ও সময় বিভিন্ন রকম হয়ে থাকে। বিষুবীয় অঞ্চলে ভোরবেলার সময় সর্বনিম্ন বিশ মিনিট পর্যন্ত স্থায়ী হয়, অন্যদিকে মেরু অঞ্চলে এই পরিমাণ কয়েক ঘন্টা পর্যন্ত স্থায়ী হতে পারে। পৃথিবীর দুই মেরুতে ভোরের সময় কয়েক সপ্তাহ পর্যন্ত স্থায়ী হয়। 
বিষুব রেখার নিকটে সন্ধ্যা এবং ভোরের সময় পৃথিবীর সর্বনিম্ন। এই স্থানে দিগন্তের সাথে সমকোণে সূর্যের উদয় এবং অস্ত হয়। পৃথিবীর বিষুব অঞ্চলে গোধূলী ও ভোরের সময় সর্বনিম্ন।
গ্রীষ্ম ও শীতের অয়নকালে দিন ও রাতের পরিমাণ হ্রাস পায়, এর প্রভাব পড়ে ভোর ও গোধূলীর সময়ের উপর। এটি মেরু অঞ্চলে আরো বেশি পরিলক্ষিত হয়। মেরু অঞ্চলে সূর্য উদয় হয় বসন্ত বিষুবে এবং অস্ত যায় শরৎ বিষুবে, ফলে দীর্ঘ সময় ধরে ভোর ও গোশূলী স্থায়ী হয়।
অনেক ইন্দো-ইউরোপীয় পৌরাণিক কাজিনীতে ভোরের দেবতা রয়েছে। ভোরের দেবতা সৌর দেবতা থেকে ভিন্ন। গ্রীক পুরাণে বিদ্যমান ইওস, রোমান পুরাণের অরোরা, ভারতীয় পুরাণের উশাস, জার্মান পুরাণের অস্ট্রণ ভোরের দেবতা। হিন্দুদের ভোরের দেবতা অরোরার পুরুষ লিঙ্গের। আমেরিকান পুরাণের ভোরের দেবতা অ্যানপাও-এর দুইটি মুখ রয়েছে বলে প্রচলিত।
ইসলাম ধর্মে ভোর ফযরের সালাতের সময়। রমযানের সময় ভোরের শুরু থেকে রোযা শুরু হয়।
ইহুদী ধর্মে ভোরের সময় কীভাবে গণনা করা হবে – তা তালমুদে বর্ণনা করা হয়েছে। তালমুদে বর্ণিত রয়েছে যে যূর্য উদয়ের ৭২ মিনিট ভোর শুরু হয়। তালমুদ বিশেষজ্ঞ ভিলনা গাওনের মতে তালমুদে বর্ণিত ভোড়ের সময়ের কথা মেসোপটেমিয়ার কোন বিষুবীয় স্থানের দিনকে নির্দিষ্ট করে সংজ্ঞায়িত করা হয়েছে।
সমাবর্তন
একটি "সমাবর্তন" (ল্যাটিন ভাষায় কনভোকেয়ার) এর অর্থ হচ্ছে "এক সাথে মিলিত হওয়া"। এটি প্রাচীন গ্রিক শব্দ ἐκκλησία এর অনুবাদ, যেখানে ἐκκλησία মানে হচ্ছে একদল মানুষ কোন নির্দিষ্ট উদ্দেশ্যকে (বেশিরভাগ সময়ে একাডেমিক উদ্দেশ্যে) সামনে রেখে একসাথে মিলিত হচ্ছে।
একসময় একটি গির্জার সম্মেলনকেও "সমাবর্তন" বলা হয়।
ডিজিটাল কন্টেইনার ফরমেট
একটি কন্টেইনার বা র‍্যাপার হল একটি মেটাফাইল ফরমেট যার উপকরণ বর্ণনা করে কতগুলো ডাটা এবং মেটাডাটার ভিন্ন উপাদান একসাথে একটি কম্পিউটার ফাইলে রয়েছে।
আগের ক্রস-প্ল্যাটফর্ম কন্টেইনার ফরমেটগুলোর মধ্যে ছিল স্বতন্ত্র এনকোডিং নিয়ম এবং ১৯৮৫ সালের অভ্যন্তরীন ফাইল ফরমেট। কনটেইনারগুলো বহুমাধ্যম এ্যাপ্লিকেশনগুলোতে বেশি ব্যবহৃত হয়।
কন্টেইনারটি কিভাবে ডেটা বা মেটাডেটা এনকোড করা হবে তা বর্ণনা করে না। সুতরাং একটি প্রোগ্রাম একে হয়ত চিহ্নিত বা চালান বা খুলতে গেলে এর মধ্যস্থিত ডেটা ডিকোড করতে পারবে না। কারণ হতে পারে প্রোগ্রামটিতে ডিকোড করার গণনা প্রণালী নেই।
সংজ্ঞানুযায়ী, একটি কন্টেইনার ফরমেটে যে কোন ধরনের ডাটা থাকতে পারে। যদিও এধরনের অল্প কিছু মাত্র ফাইল ফরমেট রয়েছে যেমন মাইক্রোসফট উইন্ডোজের ডিএলএল ফাইল। বেশিরভাগ কন্টেইনার ফরমেটই বিশেষভাবে তৈরী করা হয় শুধুমাত্র বিশেষ ডেটার প্রয়োজনে। উদাহরণসরূপ, কন্টেইনারগুলো প্রায়শই বহুমাধ্যমে ব্যবহৃত ফাইল ফরমেটে দেখা যায়। যেহেতু অডিও এবং ভিডিও স্ট্রীমগুলো অনেক ভিন্ন ভিন্ন গণনা প্রণালী দ্বারা এনকোড বা ডিকোড করা যেতে পারে, সেহেতু একটি কন্টেইনার ফরমেটই হয়ত ব্যবহৃত হবে ব্যবহাকারীকে শুধুমাত্র একটি ফাইল ফরমেট দেওয়ার জন্য।
কন্টেইনারের মাধ্যমে কন্টেইনারের মধ্যস্থিত বিভিন্ন প্রকারের ডাটা চিহ্নিত করা যায়। সাধারণ কন্টেইনারে হয়ত বিভিন্ন ধরনের অডিও ফরমেট থাকবে কিন্তু জটিল ও উন্নত কন্টেইনারে বহু অডিও ভিডিও স্ট্রীম, সাবটাইটেল, অধ্যায় তথ্য, ট্যাগিং তথ্য (মেটাডাটা) থাকে এবং সেগুলো একসাথে চলার জন্য তথ্যগুলো এমনভাবে থাকে যাতে তা সমলয়ে হয়। বেশির ভাগ সময়ই, ফাইল হেডারে মেটাডাটা এবং সময়লয়ের তথ্য কন্টেইনার ফরমেট দ্বারা সুনির্দিষ্ট করে দেয়া থাকে। উদাহরণ হিসেবে বলা যায়, ইন্টারনেট ভিডিও স্ট্রীমিং যাকে বানানো হয়েছে নিম্ন মান এবং দ্রুততার জন্য উচ্চ মান সম্পন্ন ডিভিডি স্ট্রীম থেকে ভিন্ন।
কন্টেইনার ফরমেটের অংশগুলোর বিভিন্ন নাম আছে: "চাঙ্কস" (আরআইএফএফ, পিএনজি), "এটম" (কুইকটাইম/এমপি৪), "প্যাকেটস" (এমপিইজি-টিএস) এবং "সেগমেন্ট" (জেপিইজি) ইত্যাদি। একটি চাঙ্কে যা থাকে তাকে "ডাটা" বা "পেলোড" বলে ডাকা হয়। বেশিরভাগ কন্টেইনারে চাঙ্কগুলো ক্রমানুসারে সাজানো থাকে যাদের প্রত্যেকের হেডার থাকে (কিন্তু টিআইএফএফ অফসেট জমা করে এই জায়গায়)। ফাইল যদি নষ্ট হয়ে যায় তাহলে চাঙ্কগুলোর মাধ্যমে তা পুনরুদ্ধার সম্ভব হয় কিন্তু অফসেটে তা ফ্রেম সমস্যা হয়ে দেখা দেয়।
কিছু কন্টেইনার শুধুমাত্র অডিওর জন্য:যে কন্টেইনারগুলো শুধু ছবির জন্য:অন্যান্য নমনীয় কন্টেইনারে বিভিন্ন ধরনের অডিও ভিডিও ও অন্যান্য মিডিয়াগুলো রাখা যায়। জনপ্রিয় কিছু বহুমাধ্যম কন্টেইনার হল:
অন্যান্য কন্টেইনার ফরমেটের মধ্যে রয়েছে এনইউটি, এমএক্সএফ, জিএক্সএফ, র‍্যাটডিভিডি, এসভিআই, ভিওবি এবং ডিআইভিএক্স মিডিয়া ফরমেট।
নগর পরিকল্পনা
নগর পরিকল্পনা একটি কারিগরী ও রাজনৈতিক প্রক্রিয়া যার মাধ্যমে ভূমির ব্যবহার এবং নাগরিক পরিবেশের নকশা প্রণয়ন করা হয়। এই প্রক্রিয়ার মধ্যে বায়ু, পানি, নগরের অবকাঠামো, পরিবহণ ব্যবস্থা, পরিষেবা ব্যবস্থাপনা ইত্যাদি অন্তর্ভুক্ত। নগর পরিকল্পনার মাধ্যমে মানব বসতির সঠিক উন্নয়ন নিশ্চিত করা হয়। নগরের সম্পদ (যেমন পানি, গ্যাস) কীভাবে মানুষের কাছে পৌছে দেয়া হবে, অবকাঠামোগত বিন্যাস ও স্থানভেদে ভূমির সঠিক ব্যবহার নিশ্চিতিকরণ ইত্যাদি বিষয় নগর পরিকল্পনার মাধ্যমে বাস্তবায়ন করা হয়। নগর সম্পর্কিত গবেষণা ও বিশ্লেষণ, কৌশলগত চিন্তা, স্থাপত্য, নগর নকশা, জনমত নিরীক্ষণ, নীতিমালা প্রণয়ন, বাস্তবায়ন ও ব্যবস্থাপনা নগর পরিকল্পনার বৃহৎ ক্ষেত্রের অন্তর্গত। নগর পরিকল্পনার অন্যতম বিষয় নগরের কোন অংশবিশেষের নকশা প্রণয়ন করা। নগরের সার্বিক অবস্থা অনুসারে এবং বিভিন্ন বিষয়কে চিহ্নিত করে কোন নকশা প্রণয়ন করা হয়। নগরের সঠিক ব্যবস্থাপনা নিশ্চিতের উদ্দেশ্যে প্রয়োজনীয় নীতিমালা প্রণয়নে নগর পরিকল্পনাবিদগণ কাজ করে থাকে।
ঊনবিংশ শতকের মাঝামাঝি সময়ে শিল্প নগরীগুলোতে উদ্ভূত সমস্যার প্রতিক্রিয়া থেকে নগর পুনর্গঠনের প্রক্রিয়া শুরু হয়। এই প্রক্রিয়াই আধুনিক নগর পরিকল্পনার সূচনা করে। ঊনবিংশ শতকের মাঝামাঝি সময়ে শিল্প নগরীগুলোতে উদ্ভূত সমস্যার প্রতিক্রিয়া থেকে নগর পুনর্গঠনের প্রক্রিয়া শুরু হয়। এই প্রক্রিয়াই আধুনিক নগর পরিকল্পনার সূচনা করে। এছাড়া নগরের পুনঃউন্নয়ন বা পুনর্গঠনের ক্ষেত্রেও নগর পরিকল্পনা কাজ করে। বিশ্বের অনেক দেশে ক্রমশ বর্ধিষ্ণু নগরায়নের প্রেক্ষাপটে সঠিকভাবে নগরের উন্নয়নের ক্ষেরে নগর পরিকল্পনার প্রয়োগ করা হয়। বিংশ শতাব্দীর শেষাংশে একটি ধারণা প্রবর্তিত হয় যে সকল ধরণের পরিকল্পনার মূল লক্ষ্য টেকসই উন্নয়ন নিশ্চিতকরণ।
কম্পিউটার সার্ভিসেস লিমিটেড
কম্পিউটার সার্ভিসেস লিমিটেড (সিএসএল), বাংলাদেশে অবস্থিত একটি তথ্য ও যোগাযোগ প্রযুক্তি সেবা প্রদানকারী কোম্পানি। ১৯৮৭ সালে প্রতিষ্ঠিত কোম্পানিটির সদর দপ্তর কামাল আতাতুর্ক অ্যাভেনিউ, ঢাকা , বাংলাদেশে অবস্থিত। এটি বাংলাদেশের সরকার অনুমোদিত অল্প কয়েকটি গুলোর একটি। কম্পিউটার সার্ভিসেস লিমিটেডের সদস্য আইডি ১৮ এবং সদস্য আইডি জি০১৬.
কোম্পানিটির মূল ব্যবসার মধ্যে রয়েছে তথ্যপ্রযুক্তি সেবা, ই-কমার্স/ওয়েব সেবা, রি-সেলার/ভ্যালু এডেড রিসেলার।
১৯৮৭ সালে একটি ব্যক্তিগত মালিকানা কোম্পানি "কম্পিউটার সার্ভিসেস" নামে প্রতিষ্ঠানটি প্রথম যাত্রা শুরু করে। পরবর্তিতে ১৯৯৭ সালে কোম্পানিটি "রেজিস্ট্রার অব জয়েন্ট স্টক কোম্পানিস অ্যান্ড ফার্মস, বাংলাদেশ" এর অন্তর্ভুক্ত হয়।
২০১৪ সালের আগস্টে, "কম্পিউটার সার্ভিসেস লিমিটেড (সিএসএল)" দেশের অল্প কয়েকটি সরকার অনুমোদিত গুলোর একটি হিসেবে আত্মপ্রকাশ করে।
২০১২ সালে, নিজেদের তথ্য প্রযুক্তি অবকাঠামো গড়ে তোলার জন্য "কম্পিউটার সার্ভিসেস লিমিটেড (সিএসএল)" এর সাথে একটি চুক্তি স্বাক্ষর করে।
২০১০ সালে, বাংলাদেশে অর্থনৈতিক ও টেলিযোগাযোগ ক্ষেত্রে নিজেদের ব্যবসা ত্বরান্বিত করতে, এবং কম্পিউটার সার্ভিসেস লিমিটেড (সিএসএল) কে নিজেদের ব্যবসায়িক অংশীদার হিসেবে ঘোষনা করে।
২০১৩ সালে, বাংলাদেশের জাতীয় ওয়েব পোর্টালের লোড টেস্টিং, বোটলনেক সনাক্তকরন এবং বেইজলাইন স্থাপনার জন্য "কম্পিউটার সার্ভিসেস লিমিটেড (সিএসএল)", "এসএনএস কন্সাল্টেন্সি" ও "বিজনেস ইনোভেশন এন্ড ইনকিউবেশন সেন্টার" বাংলাদেশ সরকারের সাথে একটু চুক্তি স্বাক্ষর করে।
কম্পিউটার সার্ভিসেস লিমিটেড (সিএসএল) একটি ৯০০১:১৪০০০ & আইএসও ২৭০০০১ স্বীকৃত কোম্পানি।
মাইক্রোফোন
মাইক্রোফোন এক ধরণের যন্ত্র, যাকে কথ্য ভাষায় "মাইক" ও বলা হয়ে থাকে। এটি এক ধরনের সেন্সর হিসেবে কাজ করে, যা শব্দ শক্তিকে তড়িৎশক্তিতে রুপান্তর করে। কম্পিউটার, মোবাইল ফোন, অডিও রেকর্ডার, শ্রবণ সহায়ক যন্ত্র, মেগাফোন, রেডিও বা টেলিভিশন সম্প্রচার কেন্দ্র ইত্যাদি ক্ষেত্রে এর বহুল ব্যবহার পরিলক্ষিত হয় ।
আধুনিক কালের বেশির ভাগ মাইক্রোফোনই তড়িৎ-চুম্বকীয় আবেশ, ক্যাপাসিট্যান্সের পরিবর্তন, পিজোইলেক্ট্রিক ইফেক্ট অথবা বাতাসের চাপের পার্থক্য ব্যবহার করে ইলেকট্রিক সিগনাল তৈরী করে।
স্যামসাং গ্যালাক্সি এস৫
স্যামস্যাং গ্যালাক্সি এস ৫ হল অ্যানড্রয়েড ফোন।এটি তৈরি করেছেন স্যামসাং ইলেকট্রনিক্স।এটি ২০১৪ সালের এপ্রিল মাসের ২১ তারিখ মুক্তি পায়।এটি পৃথিবীর সেরা ফোনগুলোর মধ্যে অন্যতম।
শাহ আব্দুল হামিদ
শাহ আব্দুল হামিদ (; ১৮৯০ - ১ মে ১৯৭২) ছিলেন বাংলাদেশের একজন প্রখ্যাত রাজনীতিবিদ এবং বাংলাদেশের জাতীয় সংসদের প্রথম স্পীকার।
শাহ হামিদ ১৮৯০ সালে তৎকালীন ব্রিটিশ ভারতের রংপুর জেলার (বর্তমানে গাইবান্ধা জেলা) গোবিন্দগঞ্জের খালসি গ্রামে জন্মগ্রহন করেন। তার পিতার নাম হাজী আব্দুল গাফফার শাহ এবং মাতা রহিমা খাতুন।
তিনি ১৯২০ সালে রংপুরের কারমাইকেল কলেজ থেকে বি.এ পাশ করেন। পরবর্তীতে ১৯২৭ সালে কলকাতা বিশ্ববিদ্যালয় থেকে আইনে স্নাতক ডিগ্রী লাভ করেন।
ছোটবেলা থেকেই শাহ আব্দুল হামিদ স্বাধীনতা আন্দোলনে অংশগ্রহন করেন। তিনি ১৯৩০ সালে দেশবন্ধু চিত্তরঞ্জন দাশের অসহযোগ আন্দোলনে যুক্ত হন। ১৯৩৬ সালে তিনি মুলসিমলীগে যোগ দেন। ১৯৪১ সালে রংপুর জেলা বোর্ডের ভাইস চেয়ারম্যান নির্বাচিত হন এবং ১৯৫৩ সাল পর্যন্ত এই পদে ছিলেন।
১৯৪৫ সালে তিনি ভারতের আইন পরিষদের সদস্য নির্বাচিত হন। ১৯৫৬ সালে তিনি বাংলাদেশ আওয়ামী লীগে যোগ দেন এবং ১৯৬৬ সাল পর্যন্ত রংপুর জেলা আওয়ামী লীগের সভাপতি ছিলেন।
১৯৭০ সালে তিনি আওয়ামী লীগ থেকে গোবিন্দগঞ্জ-পলাশবাড়ী আসন থেকে জাতীয় পরিষদের সদস্য নির্বাচিত হন। মুক্তিযুদ্ধের শুরুতে তিনি ভারতে চলে যান এবং মুক্তিযুদ্ধে মুক্তিযোদ্ধা সংগঠিত করতে গুরুত্বপূর্ণ ভূমিকা পালন করেন।
তিনি গণ পরিষদ (জাতীয় পরিষদ) প্রথম স্পিকার ছিলেন। তিনি ১০ এপ্রিল ১৯৭২ থেকে ১ মে ১৯৭২ পর্যন্ত বাংলাদেশের জাতীয় সংসদের স্পিকারের দায়িত্ব পালন করেন।
তিনি গাইবান্ধা আদালতে আইন পেশায় নিয়োজিত ছিলেন।
তিনি একজন সক্রিয় সামাজসেবী এবং শিক্ষানুরাগী ছিলেন। উত্তরাঞ্চল, বিশেষত গাইবান্ধার শিক্ষা, ক্রীড়া ও সংস্কৃতি ক্ষেত্রে তিনি গুরুত্বপূর্ণ ভূমিকা পালন করেন। তিনি তার পড়াশোনা শেষ হওয়ার পর, গাইবান্ধায় ফিরে আসেন এবং ক্রীড়া সংগঠক হিসেবে কাজ শুরু করেন। তিনি দীর্ঘ সময় গাইবান্ধা টাউন ক্লাবের সাধারণ সম্পাদক ছিলেন। বর্তমান গাইবান্ধা স্টেডিয়াম "শাহ আবদুল হামিদ স্টেডিয়ামে" হিসাবে নামকরণ করা হয়েছে।
তিনি গাইবান্ধায় শিক্ষা বিস্তারে অবদান রাখেন এবং ১৯৪৭ সালে গাইবান্ধা কলেজ প্রতিষ্ঠায় অগ্রণী ভূমিকা পালন করেন এবং গাইবান্ধা কলেজের ব্যবস্থাপনা কমিটির প্রথম সম্পাদক ছিলেন। তিনি ১৯৪৯ সালে রংপুর স্কুল বোর্ডের চেয়ারম্যান নির্বাচিত হন। শাহ আব্দুল হামিদ গাইবান্ধার নাট্যক্ষেত্রের সঙ্গে জড়িত ছিলেন। তিনি সক্রিয়ভাবে "জাগোরে অভিষেক নাট্য ক্লাব" (বর্তমান 'গাইবান্ধা নাট্য সংস্থা')-এর সঙ্গে যুক্ত ছিলেন এবং বিভিন্ন নাটকে অভিনয় করেন।
তিনি ১৯৫৫ থেকে ১৯৫১ পর্যন্ত ন্যাশনাল ব্যাংক অব পাকিস্তান এর পরিচালক ছিলেন।
তিনি ১৯৭২ সালের ১ মে মারা যান।
মঞ্জুলা গুরুগে
অশঙ্কা মঞ্জুলা গুরুগে (; জন্ম: ১৪ ফেব্রুয়ারি, ১৯৮১) শ্রীলঙ্কার আম্বাল্যাঙ্গোডায় জন্মগ্রহণকারী আমিরাতি ক্রিকেটার। দলে তিনি মূলতঃ বামহাতি ফাস্ট-মিডিয়াম বোলার। এছাড়াও, ডানহাতি ব্যাটসম্যান হিসেবে সংযুক্ত আরব আমিরাত ক্রিকেট দলে খেলছেন।
১৯৯৯-২০০০ মৌসুমে শ্রীলঙ্কার সিংহ স্পোর্টস ক্লাবের পক্ষে প্রথম-শ্রেণীর ক্রিকেটে তার অভিষেক ঘটে। ২০১৪ সালের ক্রিকেট বিশ্বকাপ বাছাইপর্ব প্রতিযোগিতায় দলের অন্যতম সদস্য ছিলেন। বার্ট সাটক্লিফ ওভালে অনুষ্ঠিত ঐ প্রতিযোগিতার চূড়ান্ত খেলায় তার একদিনের আন্তর্জাতিকে অভিষেক হয়। স্কটল্যান্ডের বিপক্ষে তিনি ৬৭ রানে ৩ উইকেট দখল করেন। কিন্তু তার দল ৪১ রানে পরাজিত হয়। এছাড়াও, বাংলাদেশে অনুষ্ঠিত ২০১৪ সালের আইসিসি বিশ্ব টুয়েন্টি২০ প্রতিযোগিতায় অংশ নেন। সিলেট স্টেডিয়ামে অনুষ্ঠিত ঐ খেলায় নেদারল্যান্ডসের বিপক্ষে তার টি২০আই অভিষেক ঘটে।
আমিরাত ক্রিকেট বোর্ড কর্তৃপক্ষ কর্তৃক ১০ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য মঞ্জুলাসহ ১৫-সদস্যের চূড়ান্ত তালিকা প্রকাশ করে।
ফাইল ফরমেটের তালিকা
এই নিবন্ধটি ফাইল ফরমেটের তালিকা নিয়ে তৈরী করা হয়েছে। ফাইল ফরমেটগুলো শ্রেণী আকারে সাজানো হয়েছে। এই ফাইল ফরমেটগুলো যে কোন কম্পিউটারেই দেখা যায়। যদি এক্সটেনশনগুলো ফরমেটের নাম বা সংক্ষেপণ থেকে ভিন্ন হয় তাহলে ফাইলের নামের এক্সটেনশনগুলো বন্ধনিতে দেখানো হয়েছে। তত্ত্ব অনুসারে, ল্যাটিন বর্ণমালা এবং সংখ্যা ব্যবহার করে একটি তিন অক্ষর বিশিষ্ট এক্সটেনশনের সংখ্যা মোট ৪৬,৬৫৬ ধরনের হতে পারে; (২৬+১০)৩। কিন্তু যখন আরো বিভিন্ন রকম অক্ষর যোগ করা হবে এই সংখ্যা বাড়বে। অনেক অপারেটিং সিস্টেমই ফাইলের নাম সীমাবদ্ধ করে না একটি মাত্র এক্সটেনশনে যার আকার ৪ অক্ষরের কম, কিছু অপারেটিং সিস্টেমে তা দেখা যেত যা ফ্যাট(এফএটি) ফাইল সিস্টেম ব্যবহার করত। ইউনিক্সের মত অপারেটিং সিস্টেমে এই নিয়ম মানা হয় না। মাইক্রোসফট উইন্ডোজ এনটি, ৯৫, ৯৮ এবং মি সিস্টেমে তিন অক্ষরের এই সীমাবদ্ধতা ৩২ বিট বা ৬৪ বিটের এ্যাপ্লিকেশনে রাখা হয়নি। এক্ষেত্রে উইন্ডোজ ৯৫ এবং এনটি ৩.৫ ভার্সনের আগের ফ্যাট (এফএটি) ফাইল সিস্টেম ছাড়া। কিছু কিছু ফাইলের নামের এ্যক্সটেনশন তিন অক্ষরের থেকে বড়।
এই ফাইল ফরমেটগুলো বহুল ব্যবহারের এবং সাধারণ মানের জন্যই ভালভাবেই সংজ্ঞায়ীত। কিন্তু প্রত্যেক ফাইলের মধ্যস্থিত ডাটা প্রায়শই বিশেষভাবে নির্দিষ্ট সফটওয়্যার বা ব্যবহারকারী দ্বারা বর্ধিত আরো নির্দিষ্ট কাজে ব্যবহারের জন্য।
স্বপ্নীল পাতিল
স্বপ্নীল প্রকাশ পাতিল (; জন্ম: ১৫ এপ্রিল, ১৯৮৫) ভারতীয় বংশোদ্ভূত আমিরাতি ক্রিকেটার। স্বপ্নীল পাতিল ডানহাতি ব্যাটসম্যান ও উইকেট-কিপার হিসেবে সংযুক্ত আরব আমিরাত ক্রিকেট দলে খেলছেন।
২০১৪ সালের ক্রিকেট বিশ্বকাপ বাছাইপর্ব প্রতিযোগিতায় দলের অন্যতম সদস্য ছিলেন। নিউজিল্যান্ডের লিঙ্কনের বার্ট সাটক্লিফ ওভালে অনুষ্ঠিত ঐ প্রতিযোগিতার চূড়ান্ত খেলায় স্কটল্যান্ডের বিপক্ষে তার ওডিআই অভিষেক হয়। তিনি ৯৯ বলে ৯৯ রান সংগ্রহ করেন। কিন্তু তার দল ৪১ রানে পরাজিত হয়। এছাড়াও, মার্চ, ২০১৪ সালে বাংলাদেশে অনুষ্ঠিত আইসিসি বিশ্ব টুয়েন্টি২০ প্রতিযোগিতায় অংশ নেন। সিলেট স্টেডিয়ামে অনুষ্ঠিত ঐ খেলায় নেদারল্যান্ডসের বিপক্ষে তার টি২০আই অভিষেক ঘটে। ২৮ বলে ২৩ রান সংগ্রহ করে টম কুপারের শিকারে পরিণত হন।
আমিরাত ক্রিকেট বোর্ড কর্তৃপক্ষ কর্তৃক ১০ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য স্বপ্নীলসহ ১৫-সদস্যের চূড়ান্ত তালিকা প্রকাশ করে।
১২ মার্চ, ২০১৫ তারিখে ওয়েলিংটনের ওয়েলিংটন রিজিওন্যাল স্টেডিয়ামে অনুষ্ঠিত গ্রুপ পর্বের ৫ম খেলায় দক্ষিণ আফ্রিকার বিপক্ষে দায়িত্বশীল ১০০ বলে অপরাজিত ৫৭* রান করে দলের সর্বোচ্চ রান সংগ্রহকারী হন। কিন্তু খেলায় তার দল দক্ষিণ আফ্রিকার কাছে ১৪৬ রানের বিরাট ব্যবধানে পরাজিত হয়।
ঘনীভূত পুচ্ছ
ঘনীভূত বাষ্পীয় লেজ বা পুচ্ছ () একধরণের লম্বা কৃত্রিম মেঘ যা মাঝে মাঝে বিভিন্ন বিমানের পিছনে চলার সময় তৈরি হয় । এটি মূলত বিমানের ইঞ্জিন থেকে নির্গত গ্যাসের ভিতর থাকা জল কণা দ্বারা গঠিত হয়।
বিমানের চলাচলের পথের উচ্চতায় (প্রায় ২৫ হাজার থেকে ৪০ হাজার ফিট) তাপমাত্রা, আর্দ্রতা এসবের উপর ভিত্তি করে এর স্থায়িত্ব কয়েক সেকেন্ড, মিনিট বা কয়েক ঘন্টাও হতে পারে এবং দৈর্ঘ্য কয়েক মাইল পর্যন্ত হতে পারে ।
বিমানের জ্বালানী পুড়ে প্রধানত কার্বন ডাইঅক্সাইড এবং জলীয় বাষ্প তৈরি করে। এই জলীয় বাষ্প উচ্চ উচ্চতায় ঘনীভূত হয়ে ক্ষুদ্র ক্ষুদ্র কণায় পরিণত হয়, যা পরবর্তীতে এই কৃত্রিম মেঘ তৈরি করে।
২০১৪-১৫ আফগানিস্তান ক্রিকেট দলের সংযুক্ত আরব আমিরাত সফর
আফগানিস্তান ক্রিকেট দল ২৮ নভেম্বর, ২০১৪ থেকে ৪ ডিসেম্বর ২০১৪ তারিখ পর্যন্ত সংযুক্ত আরব আমিরাত সফর করে। এ সফরে চারটি একদিনের আন্তর্জাতিক ক্রিকেট খেলা অনুষ্ঠিত হয়। সংযুক্ত আরব আমিরাত ক্রিকেট দল ৩-১ ব্যবধানে সিরিজ জয় করে।
তপু
রাশেদ উদ্দিন আহমেদ তপু (জন্ম: ২ জুন, ১৯৮১) যিনি তপু নামেই সমধিক পরিচিত, বাংলাদেশের একজন জনপ্রিয় গায়ক, গীতিকার, সুরকার, গিটার বাদক, কী-বোর্ড বাদক, সঙ্গীত পরিচালক।
তপুর পৈতৃক নিবাস কুমিল্লা জেলায়। ২০১২ সালের ২৪ আগস্ট তপু বিয়ে করেন নাজিবা সুলতানাকে।
তপু তার প্রাথমিক শিক্ষা শেষ করেন বরিশাল ক্যাডেট কলেজ থেকে। তিনি ১৯৯৮ সালে বরিশাল ক্যাডেট কলেজ থেকে যশোর বোর্ড থেকে বিজ্ঞান বিভাগ থেকে দশম স্থান অধিকারী হয়েছিলেন। তখন তার বাবা খুশি হয়ে তপুর কি পছন্দ সেটা জানতে চান। আর তাতে তপু তার বাবাকে একটা গিটার কিনে দিতে বলেন। বাবা তার কথা মত তাকে একটা অ্যাকুস্টিক গিটার কিনে দিলেন। আর সেটা নিয়ে সে সারাক্ষণ গান চর্চা করতে থাকলো তপু।
বর্তমানে তপু একটি টেলিকম কোম্পানীতে সিনিয়র ইঞ্জিনিয়ার হিসাবে কর্মরত আছেন। তার পাশাপাশি তিনি তার নিজের জন্য গান লিখেন, গানে সুর করেন এবং গান করেন।
এই বিশ্ববিদ্যালয়েই কম্পিউটার সায়েন্স এ পড়াকালীন সময়ে তপু ’০৮ সালের ফেব্রুয়ারি মাসে নিজের প্রথম সলো অ্যালবাম বের করলেন ‘বন্ধু ভাবো কি’ শিরোনামে। এই অ্যালবাম বের হবার পর চারপাশ থেকে অসংখ্য বন্ধু, গুনগ্রাহীরা একের পর এক ফোন করতে থাকলেন। তখন চারপাশ থেকে শুভেচ্ছার জোয়ারে একেবারে ভেসে যাবার মতো অবস্থা তপুর। ফারুকী তার সঙ্গে দেখা করতে চাইলেন। নিজের কাছের মানুষ বিখ্যাত গায়ক এবং আরেক বিখ্যাত মিউজিক কম্পোজার যথাক্রমে- অর্থহীনের সুমন এবং ফুয়াদকে নিয়ে ধানমন্ডির এক রেস্তোরায় তারা দেখা করলেন। ফারুকী তাকে বললেন, “আপনি অভিনয় করবেন? আমি একটা নতুন ছবি বানাতে যাচ্ছি। নাম থার্ড পারসন সিঙ্গুলার নাম্বার। আপনাকে এই ছবিতে অভিনয় করতে হবে।” তবে শেষ পর্যন্ত তিনি এই অফার গ্রহণ করলেন এবং অভিনয় করতে শুরু করলেন থার্ড পারসন সিঙ্গুলার নাম্বার নামে তার জীবনের প্রথম এবং এখনো পর্যন্ত একমাত্র ছবিতে।
থার্ড পারসন সিঙ্গুলার নাম্বার ছবিতে কাজ করাকে জীবনের এক অনন্য অভিজ্ঞতা বলে মনে করেন তপু। এর পেছনে তার যুক্তি হলো- এখানে সবাই খুব কাছের মানুষ হিসেবে কাজ করেছেন। যেন পিকনিক করতে করতেই তারা অভিনয় করেছেন বলে মনে হয়েছে তার। 
ছবি শুটিং করতে গিয়ে নানা ধরণের অভিজ্ঞতার মুখোমুখি হন অভিনেতা- অভিনেত্রীরা। তপুও এর ব্যতিক্রম নন। তিনি যেখানেই অভিনয় করতে গিয়েছেন, সাধারণ মানুষ তাকে দেখতে হামলে পড়েছেন। আর তারা ‘শাকিব খান, শাকিব খান’ বলে চিৎকার করেছেন। তবে এখনো তপু আসলে জানেন না- শাকিবের সঙ্গে তার মিলটা কোথায়!
থার্ড পারসন সিঙ্গুলার নাম্বার হলো মানুষের সমস্যা নিয়ে বানানো একটি ছবি। যেখানে এই সমাজে একা একা বসবাস করা একটি মেয়ের দুঃখ- কষ্টের কথা তুলে আনা হয়েছে। ছবিতে তিনি গায়ক তপুর চরিত্রেই অভিনয় করেছেন। যে কি না ছবির নায়িকা তিশা বিপদে পড়লে তাকে সাহায্য করতে এগিয়ে আসে। নিজের চরিত্রটি বেশ পছন্দই হয়েছে তার। যদিও তপু ভবিষ্যতে পারতপক্ষে অভিনয় করতে চান না। “কারণ ওটা আমার কাজ নয়”, বলেন তিনি।তপু একটি মাত্র চলচ্চিত্র এ অভিনয় করেছেন। তার নাম হল থার্ড পারসন সিঙ্গুলার নাম্বার।
ডাকঘর (নাটক)
ডাকঘর (১৯১১ খ্রিস্টাব্দ) রবীন্দ্রনাথ ঠাকুরের অন্যতম শ্রেষ্ঠ নাটক। মোট তিনটি দৃশ্যে ও ৩৯৯টি সংলাপে সমগ্র নাটকটি সম্পূর্ণ হয়েছে।
দেবব্রত মুখোপাধ্যায় "দ্য পোস্ট অফিস" (১৯১১ খ্রিস্টাব্দ) নামে এর অনুবাদ করেন। ভূমিকায় কবি ইয়েটস্ লেখেন, "It conveys to the right audience an emotion of gentleness and peace."
'অমল' নামে একটি ছয়-সাত বছরের ছেলে, তারই ক্ষয় অবসন্নতা ও মৃত্যুর ঘটনা নিয়ে এই নাটক। শারীরিক বদ্ধতার মধ্যে, ক্লান্তি ও অসহায়তার মধ্যে, তার মনটি কেমন উজ্জ্বল চঞ্চলতায় দেশবিদেশ পরিক্রমায় ছুটে যেতে চাইছে, এই দ্বন্দ্ব সমগ্র পরিসর জুড়ে ফুটিয়ে তোলেন লেখক রবীন্দ্রনাথ।
নাটকে মৃত্যুর উপস্থিতি প্রতীকী; মুক্তির কথাটা এসেছে ব্যঞ্জনায়। রাজার ডাকঘর, ডাকঘরের নানা ডাকহরকরা, এবং তাদের বয়ে নিয়ে আসা রাজার চিঠি, সবই এই প্রতীকের অঙ্গ।
বাংলাদেশ কৃষি উন্নয়ন কর্পোরেশন
বাংলাদেশ কৃষি উন্নয়ন কর্পোরেশন সংক্ষেপে বিএডিসি গণপ্রজাতন্ত্রী বাংলাদেশ সরকারের কৃষি মন্ত্রণালয়ের আওতাধীন একটি স্বায়ত্বশসিত প্রতিষ্ঠান যা তৎকালীন "পূর্বপাকিস্তান কৃষি উন্নয়ন কর্পোরেশন" হিসেবে "কৃষি উন্নয়ন কর্পোরেশন অধ্যাদেশ, ১৯৬১ (ই.পি. অধ্যাদেশ XXXVII,১৯৬১)" এর মাধ্যমে প্রতিষ্ঠিত হয়। বিএডিসি বাংলাদেশে কৃষি উপকরণ উৎপাদন, সংগ্রহ (ক্রয়), পরিবহন, সংরক্ষণ এবং বিতরণ ব্যবস্থাপনা টেকসই করা এবং অত্যাবশ্যকীয় কৃষি উপকরণ যেমন: বীজ, সার সরবরাহ এবং ভূপরিস্থ ও ভূগর্ভস্থ পানি ব্যবহারের মাধ্যমে কৃষকের জন্য সেচের সুযোগ সৃষ্টি করার লক্ষ্যে কাজ করে।
ডকুমেন্ট ফাইল ফরমেট
কম্পিউটারের ক্ষেত্রে একটি ডকুমেন্ট ফাইল ফরমেট হল একটি পাঠ্য বা বাইনারি ফাইল ফরমেট যাতে ডকুমেন্ট জমা করে রাখা যায়। যেমন এক্সএমএল ভিত্তিক মুক্ত মানের ডকবুক, এক্সএইচটিএমএল, এবং সাম্প্রতিক আইএসও/আইইসি মানের ওপেনডকুমেন্ট (আইএসও ২৬৩০০:২০০৬) এবং অফিস ওপেন এক্সএমএল (আইএসও ২৯৫০০:২০০৮)।
১৯৯৩ সালে আইটিইউ-টি ডকুমেন্টের জন্য একটি মান প্রচলনের চেষ্টা করেন যাকে ওপেন ডকুমেন্ট আর্কিটেকচার (ওডিএ) বলা হয়। মনে করা হয় এটি বাকি প্রতিযোগি ডকুমেন্ট ফাইল ফরমেটকে প্রতিস্থাপন করবে। এটি বর্ণনা করা আছে আইটিইউ-টি টি.৪১১ দলিলের টি.৪২১ এ, যা আইএসও ৮৬১৩ সমমানের। কিন্তু এটি সফল হয়নি।
পৃষ্ঠা বর্ণনাকারি ভাষা যেমন পোষ্টস্ক্রিপ্ট এবং ওয়াই বিপুল সংখ্যক অসামঞ্জস্য ডকুমেন্ট ফাইল ফরমেটে রয়েছে। একটি আনুমানিক হিসাবে দেখা গেছে এক্সএমএল ভবিষ্যতের ডকুমেন্ট ফাইল ফরমেটের কারিগরির ভিত্তি হতে চলেছে। যদিও পিডিএফ স্থায়ী-বিন্যাস হিসেবে ব্যবহৃত হতে থাকবে কারণ এটি শুধুমাত্র তৈরি এবং পড়া যায়, সম্পাদনা করা যায় না। ২০০১ সালে আইএসও/আইইসি মানের কিছু পিডিএফ প্রকাশিত হতে শুরু করে যাতে পিডিএফের মান ছিল আইএসও-৩২০০০।
এইচটিএমএল সবচেয়ে বেশি ব্যবহৃত এবং মুক্ত মানের, এটিও ডকুমেন্ট ফাইল ফরমেট হিসেবে ব্যবহৃত হয়। এটির আইএসও/আইইসি মান আইএসও ১৫৪৪৫:২০০০।
মাইক্রোসফট ওয়ার্ডের ব্যবহার করা ফাইল ফরমেট .ডক অফিস ডকুমেন্টের ক্ষেত্রে বিশেষ আধিপত্য বিস্তার করেছে। কিন্তু এটি যেহেতু মাইক্রোসফটের সেহেতু সব ওয়ার্ড প্রসেসর দ্বারা সমর্থিত নয় এবং চালানো সম্ভব নয়।
হরি-হর যুদ্ধ
হরি-হর যুদ্ধ () অসমে প্রচলিত এক কিংবদন্তি। ভগবান শ্রীকৃষ্ণ ও শিবের সহিত সংঘটিত যুদ্ধকে কেন্দ্র করে কাহিনীটি প্রচলিত। অসমের তেজপুর নগরের নামের উৎপত্তির জন্য এই প্রবাদ অধিক বিখ্যাত।
একসময় তেজপুরে বাণ নামক এক শিবভক্ত অসুর রাজা রাজত্ব করিতেন। বাণ রাজার কন্যা ঊষার সৌন্দর্য ছিল বিশ্ববিখ্যাত। সেইজন্য বাণ রাজা অগ্নিগড় নামক একটি অগ্নির দ্বারা আবৃত দুর্ভেদ্য দুর্গের ভিতরে ঊষাকে নিরাপদে রেখেছিলেন।
একদিন ঊষা স্বপ্নে এক সুদর্শন যুবককে দেখা পেয়ে প্রেমে পতিত হয়। প্রিয় সখী, চিত্রশিল্পী চিত্রলেখা ঊষার বর্ণনামতে রাজকুমার যুবকের চিত্র অঙ্কন করেন। অনুসন্ধান করে জানা যায় য়ে অঙ্কিত চিত্রটি বাণ রাজার শত্রু দ্বারকার রাজা ভগবান শ্রীকৃষ্ণের নাতি অনিরুদ্ধ। চিত্রলেখার মাধ্যমে ঊষা ও অনিরুদ্ধ প্রেমের সম্পর্ক স্থাপিত হয় ও গন্ধর্ব প্রথামতে বিবাহ বন্ধনে আবদ্ধ হয়।
বাণ রাজা ক্রোধে অনিরুদ্ধকে বন্দী করে। নাতিকে উদ্ধার করার জন্য ভগবান শ্রীকৃষ্ণ যুদ্ধের জন্য প্রস্তুত হয়। বাণ রাজাকে সাহায্য করার জন্য তাঁর ইষ্টদেব শিব বাণের পক্ষ হয়ে যুদ্ধে লিপ্ত হয়। কৃষ্ণসেনা ও শিবসেনার সহিত সংঘটিত এই অভুতপুর্ব ভয়ংকর যুদ্ধের ফলে ত্রিভুবন ত্রস্তমান হয়ে উঠে।কৃষ্ণ অর্থাৎ হরি ও শিব অর্থাৎ হর দুইজনের সহিত সংঘটিত এই যুদ্ধের নাম হরি-হর যুদ্ধ। অবশেষে যুদ্ধের প্রাবল্যে সৃষ্টি নাশ হওয়ার উপক্রম দেখে জগতের সকল মুনি,ঋষি ও দেবতার কাতর উপাসনায় দুই দেবতা শান্ত হয় ও যুদ্ধের সমাপ্তি হয়। 
বাণ নিজের ভুল উপলদ্ধি করতে পেরে অনিরুদ্ধকে উদ্ধার করে।
লোকপ্রবাদ মতে হরি-হর যুদ্ধ নামে বিখ্যাত দুই প্রতাপী দেবতার রক্তক্ষয়ী যুদ্ধে রক্তের বন্যা বয়ে যায়। কালক্রমে এই স্থান তেজপুর ও শোণিতপুর (অসমীয়া ভাষায় তেজপুর অর্থ রক্তের নগর) নামে পরিচিত হয়ে উঠে।
লাভ স্টোরি (১৯৭০-এর চলচ্চিত্র)
লাভ স্টোরি () ১৯৭০ সালে মুক্তি প্রাপ্ত একটি আমেরিকান রোমান্টিক নাট্য চলচ্চিত্র। মার্কিন লেখক এরিখ সেগালের একই শিরোনামের উপন্যাস অবলম্বনে নির্মিত এই চলচ্চিত্রটি পরিচালনা করেছেন "আর্থার হিলার" এবং এতে অভিনয় করেছে এ্যলি ম্যাকগ্রো, র্যায়ান অ'নিয়েল, জন মার্লে, র‌্যয মিলান্দ।
আমেরিকান ফিল্ম ইনস্টিটিউট(এএফআই)-এর করা সর্বকালের সেরা একশ রোমান্টিক চলচ্চিত্রের তালিকায় লাভ স্টোরি স্থান পেয়েছে নবমে। এবং ১৯৭০ সালে সেরা মুল সুর বিভাগে অস্কার পুরস্কার লাভ, এছাড়া আরও ছয়টি বিভগে মনোনয়ন পায়।লাভ স্টোরি ১৯৭০ সালে "সেরা মুল স্কোর' বিভাগে একাডেমি পুরস্কার লাভ করে; 
এছাড়া মনোনয়ন পায় আরো ছয়টি বিভাগে:
লাভ স্টোরি সাতটি বিভাগে গোল্ডেন গ্লোব পুরস্কারের জন্য মনোনীত হয় এবং পাঁচটি বিভাগে পুরস্কার লাভ করে;
মনোনয়ন পায় আরো দুটি বিভাগে;
ভোপাল-বিলাসপুর এক্সপ্রেস
ভোপাল-বিলাসপুর এক্সপ্রেস প্যাসেঞ্জার হল একটি এক্সপ্রেস প্যাসেঞ্জার রেল সেবা যেটা মধ্য প্রদেশের রাজধানী, ভোপাল শহরের ভোপাল জংশন রেলওয়ে স্টেশন থেকে ছত্তিশগড়েরর বিলাসপুর স্টেশন অবধি চলাচল করে। বিলাসপুর প্রথমে মধ্য প্রদেশ এর অংশ ছিল কিন্তু পরবর্তী কালে আলাদা হয়ে এটি নতুন রাজ্য ছত্তিশগড় এর অন্তর্ভুক্ত হয়। এই ট্রেনটি দুটি রাজ্যকে সংযুক্ত করায় এর পরিসেবা যথেষ্ট গুরুত্বপূর্ণ।
ভোপাল থেকে বিলাসপুর যাওয়ার সময় ট্রেনটি ১৮২৩৫ সংখায় চিহ্নিত করা হয় এবং বিলাসপুর থেকে ভোপাল যাওয়ার পথে এটি ১৮২৩৬ সংখায় চিহ্নিত করা হয়|
ট্রেনটিকে সাধারণত তার গন্তব্য এবং উৎপত্তি শহরের নাম কে সূচিত করে, উভয় পক্ষে বিলাসপুর হিসাবেও উল্লেখ করা হয়|
এই ট্রেনটি উভয় দিক থেকেই দৈনিক চলাচল করে| ট্রেন সংখা ১৮২৩৫ প্রতিদিন ভোপাল জংশন থেকে সকাল ৮ টার সময় প্রস্থান করে এবং ফেরার সময় ট্রেন সংখা ১৮২৩৬ ভোপালের ভোপাল নিশাত্পুরা নামক রেলওয়ে স্টেশন এ বিকেল ৫ টা বেজে ৩০ মিনিটে এসে পৌঁছায়|
এই ট্রেনটি বীনা-কাটনী রেল রুট এর ওপর চলাচল করে| ট্রেনটি ৬৩ টারও বেশি স্টেশন এ থামে| এই ট্রেনটি শহরের স্টেশন এর সাথে বিভিন্ন গ্রামের রেলওয়ে স্টেশন এও থামে|
প্রধান স্টেশন গুলি হল –
এই ট্রেনটি হল একটি প্যাসেঞ্জার ট্রেন এবং এটিতে কোনো বায়ু নিয়ন্ত্রিত কোচ নেই|
ট্রেন সংখা ১৮২৩৫ ভোপাল - বিলাসপুর এক্সপ্রেস গড়ে ৫৪ কিমি প্রতি ঘন্টার গতিবেগে চলে ভোপাল জংশন থেকে খুরাই রেলওয়ে স্টেশন অবধি| তারপর গ্রামীণ অঞ্চল দিয়ে যাওয়ার সময়, খুরাই সুমরেরি স্টেশন থেকে ছত্তিসগড় এর বিলাসপুর অবধি এটির গতিবেগ কমে হয়ে যায় ৪০ কিমি প্রতি ঘন্টায়|
ট্রেন সংখা ১৮২৩৬ বিলাসপুর – ভোপাল প্যাসেঞ্জার হল পূর্ণ মাত্রায় একটি প্যাসেঞ্জার ট্রেন অতএব স্বাভাবিক ভাবেই বোঝা যায় যে এটির গতিবেগ কম হবে| ট্রেনটি ভোপাল অবধি যাওয়ার সময় রাস্তায় প্রত্যেকটি স্টেশন এ থামে যার দরুন এটির গতিবেগ গড়ে ৩৪ কিমি প্রতি ঘন্টায় থাকে|
এই ট্রেনটি প্রতিদিন পরিচালনা করে এবং দুই শহরের মধ্যে ৭২০ কিলোমিটার এর দুরত্ব ২৩ ঘন্টায় পূর্ণ করে|
অ্যানা কেন্ড্রিক
অ্যানা কেন্ড্রিক () (জন্মঃ আগস্ট ৯, ১৯৮৫) একজন মার্কিন গায়িকা এবং অভিনেত্রী। ২০০৯ সালে অ্যানা কেন্ড্রিক "আপ ইন দি এয়ার" চলচ্চিত্রে অভিনয় করার পর আন্তর্জাতিক খ্যাতি অর্জন করেন এবং এই চলচ্চিত্রে পার্শ্ব অভিনেত্রী হিসাবে অভিনয়ের জন্য কেন্ড্রিক একাডেমি পুরস্কার, গোল্ডেন গ্লোব পুরস্কার, বাফটা পুরস্কার, এবং স্ক্রিন অ্যাক্টরস গিল্ড পুরস্কারের জন্য মনোনীত হয়েছিলেন।
কেন্ড্রিক ১৯৮৫ সালের ৯ আগস্ট মেইন রাজ্যের পোর্টল্যান্ড শহরে জন্মগ্রহন করেছেন। তার মা, জেনিস (জন্মনাম কোক), একজন হিসাবরক্ষক এবং তার বাবা, কে. কেন্ড্রিক একজন ইতিহাসের শিক্ষক। তার নানা নানীর নাম রনালদ এবং রুথ (নী স্মল) কোক (১৯১৮-২০১১)। তার বড় ভাই, মাইকেল কোক কেন্ড্রিক, একজন অভিনেতা। "লুকিং ফর অ্যান ইকো" চলচ্চিত্রে তার ভাইকে দেখা গিয়েছে। কেন্ড্রিক পোর্টল্যান্ড শহরে ডিরিং হাই স্কুলে পড়াশুনা করেছেন।
কেন্দ্রিক শিশুশিল্পী হিসাবে তার কর্মজীবন শুরু করেন। তিনি নিউ ইয়র্ক সিটি থিয়েটারের একটি মঞ্চনাটকের জন্য অডিশন দেন। ১২ বছর বয়সে তিনি ১৯৯৮ সালের ব্রডওয়ে থিয়েটারের সঙ্গীতধর্মী "হাই সোসাইটি" মঞ্চনাটকে পার্শ্ব চরিত্রে অভিনয় করেন। তিনি দিনাহ লর্ড চরিত্রে তার অভিনয়ের জন্য থিয়েটার ওয়ার্ল্ড পুরস্কার লাভ করেন, পাশাপাশি সঙ্গীতধর্মী নাটকের অভিনেত্রী হিসেবে ড্রামা ডেস্ক পুরস্কার এবং টনি পুরস্কার এর মনোনয়ন লাভ করেন। ২০০৩ সালে তিনি স্টিভেন সান্ডহাইম নির্দেশিত নিউইয়র্ক সিটি অপেরার সঙ্গীতধর্মী "আ লিটল নাইট মিউজিক" মঞ্চনাটকে পার্শ্ব ভূমিকায় অভিনয় করেন।
কেন্ড্রিক সঙ্গীতধর্মী-হাস্যরসাত্মক "ক্যাম্প" দিয়ে চলচ্চিত্রে আত্মপ্রকাশ করেন। ফ্রিটজি ওয়াগনার চরিত্রে তার অভিনয় সেরা নবাগত অভিনেত্রীর জন্য ইন্ডিপেন্ডেন্ট স্পিরিট পুরস্কারের মনোনয়ন লাভ করে। পরে তিনি ২০০৭ সালে "রকেট সায়েন্স" ছবিতে একজন উচ্চাভিলাষী স্কুলে পড়ুয়া বিতর্ককারী চরিত্রে অভিনয় করেন। যার জন্য তিনি সেরা পার্শ্ব অভিনেত্রীর জন্য ইন্ডিপেন্ডেন্ট স্পিরিট পুরস্কারের মনোনয়ন লাভ করেন।
কেন্ড্রিক ২০০৮ সালে স্টেফিনি মেয়েরের একই নামের উপন্যাস অবলম্বনে নির্মিত ফ্যান্টাসি রোম্যান্স "টোয়ালাইটের" জন্য খ্যাতি অর্জন করেন। ছবিটি বক্স অফিসে ব্লকবাস্টার হয়ে ওঠে। কেন্ড্রিক ছবিটির কেন্দ্রীয় চরিত্র বেলা সোয়ানের কাছের বন্ধু জেসিকা স্ট্যানলি চরিত্রে অভিনয় করেন। ২০০৯ সালে তিনি কমেডি "দ্য মার্ক পেজ এক্সপেরিয়েন্স" ছবিতে অভিনয় করেন।অপরাধ থ্রিলারধর্মী এই ছবিতে তিনি প্রথম কেন্দ্রীয় চরিত্রে অভিনয় করেন এবং "" ছবিতে পুনরায় জেসিকা স্ট্যানলি চরিত্রে অভিনয় করেন।
এরপর তিনি জেসন রেইটম্যানের পরিচালনায় জর্জ ক্লুনির সাথে "আপ ইন দি এয়ার" (২০০৯) ছবিতে অভিনয় করেন। সমালোচকেরা একজন উচ্চাভিলাষী কলেজ স্নাতক চরিত্রে তার অভিনয়ের প্রশংসা করে। তাদের ভাষ্যমতে তার চরিত্রটি ছিল "মজার এবং স্পর্শকাতর" এবং বলেন "তিনি যে সকল দৃশ্যে ছিলেন তা ঠিকভাবেই করেছেন।" এই ছবিতে অভিনয়ের জন্য তিনি একাডেমি পুরস্কার, গোল্ডেন গ্লোব পুরস্কার, স্ক্রিন অ্যাক্টরস গিল্ড পুরস্কার এবং বাফটা পুরস্কারসহ বিভিন্ন পুরস্কার অনুষ্ঠানে শ্রেষ্ঠ পার্শ্ব অভিনেত্রীর পুরস্কারের জন্য মনোনীত হন।
২০১৪-১৫ শ্রীলঙ্কায় নেপাল বনাম হংকং ক্রিকেট দল
হংকং ও নেপাল ২০১৪ সালের নভেম্বর ও ডিসেম্বর মাসে শ্রীলঙ্কা সফর করে। সিরিজটি শ্রীলঙ্কা ক্রিকেট আয়োজন করে, যা এসিসির টেস্টখেলুড়েবিহীন সদস্য দেশগুলিকে লাভবান করতে এশিয়ান ক্রিকেট কাউন্সিল-এর কর্মসূচির অংশ ছিল।
সিরিজটিতে দল দুটির মধ্যে তিনটি টুয়েন্টি২০ আন্তর্জাতিক এবং একটি লিস্ট এ ক্রিকেট ম্যাচ এবং শ্রীলঙ্কা ক্রিকেট সম্মিলিত একাদশের সাথে দল দুটির দুটি করে মোট চারটি তিন-দিনের ম্যাচ, ডাম্বুলা ও ওয়েলাগেদারাতে অনুষ্ঠিত হবার কথা ছিল। কিন্তু ডাম্বুলায় নিয়মিত বৃষ্টি কারণে, টি২০আই সিরিজ সংক্ষিপ্ত করা হয় এবং এক ম্যাচের সিরিজে পুনঃনির্ধারিত করা হয়, এবং লিস্ট এ ম্যাচ একটি দিন আগে সরিয়ে নেয়া হয়, দুটি ম্যাচই কলম্বোতে খেলার জন্য নির্ধারণ করা হয়। টি২০আই সিরিজে হংকং জয়লাভ করে।